cyanic-selkie/wikianc huggingface dataset:
ಸ್ತ್ರೀರೋಗಗಳು
ಕಾರಣಗಳು
ಚೋದಕದ (ಹಾರ್ಮೋನಿನ) ಅಂಶದಲ್ಲಿ ಏರುಪೇರು, ಗರ್ಭಕೋಶದಲ್ಲಿಯ ಗೆಡ್ಡೆಗಳು (ಫೈಬ್ರಾಯ್ಡ್ ಟ್ಯೂಮರ್), ಅಂಡಾಶಯದ ಗೆಡ್ಡೆಗಳು (ಒವೇರಿಯನ್ ಗೆಡ್ಡೆ), ಗರ್ಭಕೋಶದ ಕ್ಯಾನ್ಸರ್, ಗರ್ಭದ್ವಾರದ ಅರ್ಬುದ ರೋಗ, ಗರ್ಭಕೋಶದ ಸೋಂಕುರೋಗಗಳು, ಕೆಲವು ಔಷಧಗಳ ಸೇವನೆ (ಓರಲ್ ಪಿಲ್) ಇತ್ಯಾದಿ.
ದುಷ್ಪರಿಣಾಮಗಳು
ರಕ್ತಹೀನತೆ, ಆಯಾಸ, ಜ್ವರ, ಕೆಳಹೊಟ್ಟೆನೋವು, ಅರ್ಬುದರೋಗ, ಅತಿಗಾತ್ರದ ಗೆಡ್ಡೆಗಳಿಂದ ಹೊಟ್ಟೆಭಾರ, ಸುಸ್ತು.
ತಡೆಗಟ್ಟುವ ಕ್ರಮ
ಯುಕ್ತ ಸಲಹೆ ಮತ್ತು ಕ್ರಮಬದ್ಧವಾಗಿ ತಪಾಸಣೆ.
ಜನನೇಂದ್ರಿಯದ ಅರ್ಬುದ ರೋಗಗಳು
ನಲವತ್ತು ದಾಟಿದ ಅನಂತರ ಕಂಡುಬರುವ ಸ್ತ್ರೀರೋಗಗಳಲ್ಲಿ ಮುಖ್ಯವಾದದ್ದು ಜನನೇಂದ್ರಿಯದ ಅರ್ಬುದರೋಗ. ಇದೊಂದು ಮಾರಕರೋಗ. ಜನನೇಂದ್ರಿಯದ ಎಲ್ಲ ಅಂಗಗಳಲ್ಲೂ ಕಂಡುಬರುತ್ತದೆ. ಸಾಧಾರಣವಾಗಿ ಎದ್ದುಕಾಣುವುದು ಗರ್ಭದ್ವಾರದ ಅರ್ಬುದರೋಗ (ಕ್ಯಾನ್ಸರ್ ಸರ್ವಿಕ್ಸ್), ಗರ್ಭಕೋಶದ ಕ್ಯಾನ್ಸರ್‌ ರೋಗ (ಎಂಡೊಮೆಟ್ರಿಯಲ್ ಕ್ಯಾನ್ಸರ್) ಮತ್ತು ಅಂಡಾಶಯದ ಕ್ಯಾನ್ಸರ್ ರೋಗ (ಒವೇರಿಯನ್ ಕ್ಯಾನ್ಸರ್).
ಕಾರಣಗಳು
ನಿರ್ದಿಷ್ಟವಾಗಿ ತಿಳಿದಿಲ್ಲ.
ಲಕ್ಷಣಗಳು
ಕ್ರಮಬದ್ಧವಲ್ಲದ ರಕ್ತಸ್ರಾವ, ಮುಟ್ಟು ನಿಂತಾಗ ಕಾಣಿಸಿಕೊಳ್ಳುವ ರಕ್ತಸ್ರಾವ, ರಕ್ತಹೀನತೆ, ಆಯಾಸ, ತೂಕನಷ್ಟ, ಹೊಟ್ಟೆನೋವು, ವಾಸನೆಯಿಂದ ಕೂಡಿದ ಬಿಳಿಬೆರಕೆ ರಕ್ತಸ್ರಾವ, ಕಾಯಿಲೆ ಉಲ್ಬಣಿಸಿದಾಗ ಗೆಡ್ಡೆಗಳು ಕೈಗೆ ಸಿಗುತ್ತವೆ ಮತ್ತು ತತ್ಪರಿಣಾಮವಾದ ರಕ್ತಸ್ರಾವ.
ತಡೆಗಟ್ಟುಕ್ರಮ
ಪ್ರಾರಂಭದಲ್ಲೇ ಕಾಯಿಲೆಯನ್ನು ಗುರುತಿಸಿ ಯುಕ್ತ ಚಿಕಿತ್ಸೆ, ಕ್ರಮಬದ್ಧ ತಪಾಸಣೆ.
ಚಿಕಿತ್ಸೆ
ಕಾಯಿಲೆ ಪ್ರಾರಂಭದಲ್ಲಿದ್ದುದಾದರೆ ಶಸ್ತ್ರಚಿಕಿತ್ಸೆ; ಉಲ್ಬಣಿಸಿದಾಗ ಎಕ್ಸ್‌ರೇ ಕಿರಣ ಚಿಕಿತ್ಸೆ, ಔಷಧೋಪಚಾರ; ಅತಿಯಾದಾಗ ತಾತ್ಕಾಲಿಕ ಶಮನ ಚಿಕಿತ್ಸೆ.
ಮುಟ್ಟು ನಿಲ್ಲುವ ವೇಳೆಯಲ್ಲಿ ಕಂಡುಬರುವ ಕಾಯಿಲೆಗಳು
ಮುಟ್ಟುನಿಲ್ಲುವ ಮತ್ತು ಮುಟ್ಟು ನಿಂತ ತರುವಾಯದ ದಿನಗಳಂದು ಸ್ತ್ರೀಯರಲ್ಲಿ ಕೆಲವು ರೀತಿಯ ದೈಹಿಕ ಹಾಗೂ ಮಾನಸಿಕ ಬದಲಾವಣೆಗಳನ್ನು ಕಾಣಬಹುದು (ಮೆನೊಪಾಸಲ್ ಸಿಂಡ್ರೋಮ್). ಈ ಅವಧಿ ಸಾಧಾರಣ ವಯಸ್ಸು 40ರಿಂದ 50ರ ತನಕ ಇರುತ್ತದೆ.
ಲಕ್ಷಣಗಳು
ಮುಟ್ಟು ನಿಲ್ಲುವಿಕೆ, ಕೀಲುನೋವು, ಮೂಳೆನೋವು, ಬಿಸಿತಾಪಗಳು, ಬೆವರುವಿಕೆ, ಮಾನಸಿಕ ತೊಳಲಾಟ, ಏರಿಳಿತ ಇತ್ಯಾದಿ.
ತಡೆಗಟ್ಟುಕ್ರಮ
ಸಕಾಲದಲ್ಲಿ ತಪಾಸಣೆ, ಪರೀಕ್ಷೆ, ಸಮಾಲೋಚನೆ, ಸಲಹೆ, ಹಾರ್ಮೋನಿನ ಚಿಕಿತ್ಸೆ, ಕ್ಯಾಲ್ಸಿಯಮ್ ಮತ್ತು ಶಕ್ತಿವರ್ಧಕಗಳು, ಮನಸ್ಸಿಗೆ ನೆಮ್ಮದಿ ನೀಡುವ ಔಷಧೋಪಚಾರ.
ಉಲ್ಲೇಖ
ವರ್ಗ:ವಿಜ್ಞಾನ ಸಾಹಿತ್ಯ ವರ್ಗ:ವಿಜ್ಞಾನ ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮ ವರ್ಗ:ಮಹಿಳಾ ಆರೋಗ್ಯ ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಬಾರ್ಡರ್-ಗವಾಸ್ಕರ್ ಟ್ರೋಫಿ
ಭಾರತ ಮತ್ತು ಆಸ್ಟ್ರೇಲಿಯಾ ತಂಡಗಳ ನಡುವೆ ನಡೆಯುವ ಟೆಸ್ಟ್ ಕ್ರಿಕೆಟ್ ಸರಣಿ. ಭಾರತದ ಸುನಿಲ್ ಗವಾಸ್ಕರ್ ಹಾಗೂ ಆಸ್ಟ್ರೇಲಿಯಾದ ಅಲನ್ ಬಾರ್ಡರ್ ಅವರ ಹೆಸರನ್ನು ಈ ಸರಣಿಗೆ ಇಡಲಾಗಿದೆ. ಇವರಿಬ್ಬರೂ ತಮ್ಮ ತಂಡಗಳ ನಾಯಕರಾಗಿದ್ದವರು ಮತ್ತು ಇಬ್ಬರೂ ಟೆಸ್ಟ್‍ ಕ್ರಿಕೆಟ್‌ನಲ್ಲಿ ೧೦೦೦೦ ರನ್ನುಗಳನ್ನು ಗಳಿಸಿದ್ದಾರೆ. ಈ ಸರಣಿಯು ವಿಶ್ವದಲ್ಲಿಯೇ ಅತ್ಯಂತ ಪೈಪೋಟಿಯಿಂದ ಕೂಡಿರುವ ಸರಣಿಯೆಂಬ ಖ್ಯಾತಿ ಹೊಂದಿದೆ.
= ಸರಣಿಯ ಪ್ರಮುಖ ಪಂದ್ಯಗಳು =
ಉಲ್ಲೇಖಗಳು
ವರ್ಗ:ಕ್ರೀಡೆ ವರ್ಗ:ಕ್ರಿಕೆಟ್
ತರಿಮಲೆಯಲ್ಲಿ ಚೌಡೇಶ್ವರಿ
ಅದೇ ರೀತಿ ತರುವೆ ಗ್ರಾಮದಲ್ಲಿ ವಾರ್ಷಿಕ ಪೂಜೆ ಹಾಗೂ ಅನ್ನದಾನ ನಡೆಸಲಾಗುತ್ತದೆ. ಈ ದೇವತೆಗೆ ಪ್ರತಿ ಮಂಗಳವಾರ ವಿಶೇಷವಾಗಿ ಪೂಜೆ ನಡೆಯುತ್ತದೆ. ಈ ದೇವಿಯನ್ನು ಬೇಡಿದರೆ ಕಷ್ಟಗಳು ಪರಿಹಾರವಾಗುತ್ತದೆ ಎಂಬ ನಂಬಿಕೆ ಇದೆ.
ವರ್ಗ:ಜಾನಪದ
ಸೋಲ್ ಕಢಿ
thumb|ಅನ್ನ ಮತ್ತು ಹಪ್ಪಳದೊಂದಿಗೆ ಸೋಲ್ ಕಢಿ
ಸೋಲ್ ಕಢಿ ಒಂದು ಬಗೆಯ ಪಾನೀಯವಾಗಿದ್ದು ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಕ್ಷುಧಾವರ್ಧಕವಾಗಿದೆ. ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ತಿನ್ನಲಾಗುತ್ತದೆ ಅಥವಾ ಕೆಲವೊಮ್ಮೆ ಊಟದ ನಂತರ ಅಥವಾ ಜೊತೆಗೆ ಕುಡಿಯಲಾಗುತ್ತದೆ. ಗೋವಾ ಮತ್ತು ಮಹಾರಾಷ್ಟ್ರದ ಕರಾವಳಿ ಪ್ರದೇಶದಲ್ಲಿ ಜನಪ್ರಿಯವಾಗಿರುವ ಇದನ್ನು ತೆಂಗಿನ ಹಾಲು ಮತ್ತು ಮುರುಗಲ ಹಣ್ಣಿನಿಂದ (ಕೋಕಮ್, ಅಮ್‍ಸೋಲ್ ಎಂದೂ ಪರಿಚಿತವಾಗಿದೆ) ತಯಾರಿಸಲಾಗುತ್ತದೆ. ತಾಜಾ ತೆಂಗಿನಕಾಯಿಯ ದ್ರವರೂಪದ ಸಾರವಾದ ತೆಂಗಿನ ಹಾಲಿನಿಂದ ಸೋಲ್ ಕಢಿಯನ್ನು ತಯಾರಿಸಲಾಗುತ್ತದೆ; ಆದರೆ, ಇಂದಿನ ದಿನದಲ್ಲಿ ಈ ಹೊರತೆಗೆಯಲ್ಪಟ್ಟ ಹಾಲು ಟೆಟ್ರಾಪ್ಯಾಕ್‍ನಲ್ಲೂ ಸಿಗುತ್ತದೆ. ಹೀಗೆ ದೊರೆತ ತೆಂಗಿನ ಹಾಲನ್ನು ಸಾಮಾನ್ಯವಾಗಿ ಅಗಲ್ ಅಥವಾ ಕೋಕಮ್‍ನೊಂದಿಗೆ ಬೆರೆಸಿ, ಸ್ವಲ್ಪ ಪ್ರಮಾಣದಲ್ಲಿ ಉಪ್ಪು, ಸಾಸಿವೆ ಕಾಳುಗಳು ಮತ್ತು/ಅಥವಾ ಮೆಣಸಿನಕಾಯಿ ಬೆಳ್ಳುಳ್ಳಿ ಪೇಸ್ಟ್‌ನ್ನು ರುಚಿಗಾಗಿ ಮತ್ತು ಪ್ರೋಬಯಾಟಿಕ್ ಪದಾರ್ಥಗಳನ್ನು ವರ್ಧಿಸಲು ಸೇರಿಸಲಾಗುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಪಾನೀಯಗಳು
ಮಹಾಪರ್ವ
'ಮಹಾಪರ್ವ' ಕರ್ನಾಟಕದ ಈ ಟೀವಿ ವಾಹಿನಿಯಲ್ಲಿ ಪ್ರಸಾರವಾಗುತ್ತಿರುವ ಒಂದು ಸಾಮಜಿಕ ಧಾರಾವಾಹಿ. ಇದರ ಪ್ರಧಾನ ನಿರ್ದೇಶಕರು ಟಿ ಎನ್ ಸೀತಾರಾಂರವರು.ಈ ದಾರವಾಹಿಗೆ ಪ್ರವೀಣ್ ಗೋಡ್ಖಿಂಡಿರವರು ಸಂಗೀತ ನಿರ್ದೇಶನ ಮಾಡಿದ್ದರೇ. ವರ್ಗ:ಕಿರುತೆರೆ ಧಾರಾವಾಹಿಗಳು
ಆರ್.ಎನ್.ಪದ್ಮನಾಭ
ಆರ್.ಎನ್.ಪದ್ಮನಾಭ ನಿವೃತ್ತ ಪ್ರಾಧ್ಯಾಪಕರು, ಸಂವಹನ ಮತ್ತು ಪತ್ರಿಕೋದ್ಯಮ ವಿಭಾಗ, ಮಹಾರಾಜ ಕಾಲೇಜು ಮೈಸೂರು. ಬಹುಮುಖ ಪ್ರತಿಭಾವಂತರಾದ ಇವರು ಪತ್ರಿಕೋದ್ಯಮಿ, ಒಯಾಸಿಸಿ, ಧ್ವನಿ, ಪ್ರತಿಧ್ವನಿ, ರ‍್ಯಾನ್ಸ್ಯಾಕ್ ಸ್ಪಂದನ, ನೆಳಲು-ಬೆಳಕು, ಗೋಡೆ ಪತ್ರಿಕೆಗಳ ಸಂಯೋಜನಾಧಿಕಾರಿಯಾಗಿ ಪ್ರಾಮಾಣಿಕ ಸೇವೆ ಸಲ್ಲಿಸುತ್ತಾ ಬಂದಿದ್ದಾರೆ.
ಸಂದರ್ಶನ ಪ್ರಾಧ್ಯಾಪಕರಾಗಿ
ಇವರು ಸಂದರ್ಶನ ಪ್ರಾಧ್ಯಾಪಕರಾಗಿ ಹಲವೆಡೆ ಸೇವೆ ಸಲ್ಲಿಸಿದ್ದಾರೆ.
ಪೂರಕ ಮಾಹಿತಿ
ಮಹಾರಾಜ ಕಾಲೇಜಿನ ವಾರ್ಷಿಕ ಸಂಚಿಕೆ ಅನಂತಯಾತ್ರಿಯಿಂದ.
ಬಾಹ್ಯಕೊಂಡಿಗಳು
ವರ್ಗ : ಪತ್ರಿಕೋದ್ಯಮಿ ವರ್ಗ : ಪ್ರಾಧ್ಯಾಪಕರು
ಎಮ್.ವೀರರಾಘವಚಾರಿಯರ್
ಮುದುಂಬೈ ವೀರರಾಘವಚಾರಿಯರ್ (೧೮೫೭-೧೯೦೬) ಮದ್ರಾಸ್ ರಾಜ್ಯದ ಒಬ್ಬ ಭಾರತೀಯ ಪತ್ರಕರ್ತ, ಸ್ವಾತಂತ್ರ್ಯ ಹೋರಾಟಗಾರ ಮತ್ತು ಶಿಕ್ಷಕರು. ಇವರು ದಿ ಹಿಂದೂ ವೃತ್ತಪತ್ರಿಕೆಯ ಸಂಸ್ಥಾಪಕರು. ೧೮೯೮ ರಿಂದ ೧೯೦೪ ರ ವ್ಯಾಪ್ರ್ತಿಯಲ್ಲಿ ದಿ ಹಿಂದೂ ವ್ಯವಸ್ಥಾಪಕ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು.<cite id="ಮುತ್ತಯ್ಯ">
ಬಾಲ್ಯ
ವೀರರಾಘವಚಾರಿಯರ್ ರವರು ಚೆಂಗಲ್ ಪೇಟೆಯ ಬಳಿಯಲ್ಲಿರುವ ವಡಕಪಟ್ಟು ಗ್ರಾಮದ ವೈಷ್ಣವ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಇವರು ಮದ್ರಾಸಿನಲ್ಲಿ ಶಾಲಾ ಶಿಕ್ಷಣ ಹಾಗು ಪದವಿ ಶಿಕ್ಷಣ ಹೊಂದಿದ್ದರು. ಪದವಿ ಪಡೆದ ಪಚಿಯಪ್ಪ ಕಾಲೇಜಿನಲ್ಲಿ ಉಪನ್ಯಾಸಕನಾಗಿ ಸೇರಿಕೊಂಡರು. ಈ ಸಂದರ್ಭದಲ್ಲಿ, ಅವರು ಸಹ ಬೋಧಕ, ಜಿ ಸುಬ್ರಮಣ್ಯ ಅಯ್ಯರ್ ಇವರ ಜತೆ ಗೆಳೆತನ ಬೆಳಸಿಕೊಂಡರು.
ದಿ ಹಿಂದೂ ವ್ಯವಸ್ಥಾಪನೆ
೧೮೭೮ರಲ್ಲಿ ೨೧ ವರ್ಷದ ವೀರರಾಘವಚಾರಿಯರ್ ತಮ್ಮ ಐದು ಸ್ನೇಹಿತರಾದ ಜಿ.ಸುಬ್ರಹ್ಮಣ್ಯ ಅಯ್ಯರ್, ಟಿ.ಟಿ.ರಂಗಾಚಾರಿಯರ್, ಪಿ.ವಿ.ರಂಗಾಚರಿಯರ್, ಡಿ.ಕೇಶವ ರಾವ್ ಪಂತುಲು, ಹಾಗು ಎನ್.ಸುಬ್ಬರಾವ್ ಪಂತುಲು ಜತೆ ಸೇರಿ ದಿ ಹಿಂದೂ ದಿನಪತ್ರಿಕೆಯನ್ನು ಪ್ರಾರಂಭಿಸಿದರು. ಈ ಆರು ಜನ ಇತಿಹಾಸದಲ್ಲಿ ದಿ ಟ್ರಿಪ್ಲಿಕೇನ್ ಸಿಕ್ಸ್ ಎಂದು ಜನಪ್ರಿಯರಾದರು.
ದಿ ಹಿಂದೂ ಜತೆ
ಸುಬ್ರಹ್ಮಣ್ಯ ಅಯ್ಯರ್ ಹಾಗು ವೀರರಾಘವಚಾರಿಯರ್ ಮಧ್ಯೆ ಅಸಮಾಧಾನಗಳು ಸೃಷ್ಟಿಯಾಗಿ ಅಯ್ಯರ್ ನಿರ್ದೇಶಕರ ಸ್ಥಾನಕ್ಕೆ ರಾಜೀನಾಮೆ ನೀಡಿ ಸ್ವದೇಶಿಮಿತ್ರಮ್ ಪತ್ರಿಕೆಯ ಸಂಪಾದಕರಾದರು. ಒಬ್ಬಂಟಿಯಾಗಿ ಪತ್ರಿಕೆಯನ್ನು ನಡೆಸುತ್ತಾ ಬಹಳ ಸೋಲನ್ನು ಕಂಡರು. ೧೯೦೧ರಲ್ಲಿ ಪತ್ರಿಕೆಯನ್ನು ಹಿಂದೂ ಜಾಯಿಂಟ್ ಸ್ಟಾಕ್ ಕಂಪನಿಯಗಿ ಪರಿವರ್ತಿಸಲು ಪ್ರಯತ್ನಿಸಿದರು. ಇದರಿಂದ ಪತ್ರಿಕೆಗೆ ನಷ್ಟವಾದರಿಂದ ಪತ್ರಿಕೆಯನ್ನು ಏಪ್ರಿಲ್ ೧೯೦೫ರಲ್ಲಿ ಕಸ್ತೂರಿ ರಂಗ ಐಯ್ಯಂಗಾರ್ ಇವರಿಗೆ ಮಾರಿದರು.
ಹುಕ್ಕೇರಿ ಬಾಳಪ್ಪ
ಹುಕ್ಕೇರಿ ಬಾಳಪ್ಪನವರು ೧೯೧೧ ಆಗಸ್ಟ್ ೨೧ರಂದು ಬೆಳಗಾವಿ ಜಿಲ್ಲೆಯ ಬೈಲಹೊಂಗಲ ತಾಲೂಕಿನ ಮುರಗೋಡಿನಲ್ಲಿ ಜನಿಸಿದರು. ಇವರ ತಾಯಿ ಚೆನ್ನವೀರಮ್ಮ; ತಂದೆ ವೀರಭದ್ರಪ್ಪ. ಮುರಗೋಡಿನಲ್ಲಿ ಪ್ರಾಥಮಿಕ ಶಿಕ್ಷಣ ಪಡೆದ ಬಾಳಪ್ಪನವರು, ಬೈಲಹೊಂಗಲದಲ್ಲಿ ಪ್ರೌಢಶಿಕ್ಷಣ ಪಡೆಯಲು ತೆರಳಿದರು. ಆದರೆ ಕೌಟಂಬಿಕ ಒತ್ತಡಗಳಿಂದಾಗಿ ಶಿಕ್ಷಣವನ್ನು ಅರ್ಧಕ್ಕೆ ನಿಲ್ಲಿಸಿ, ವ್ಯಾಪಾರ ಮತ್ತು ವ್ಯವಸಾಯಕ್ಕೆ ನಿಲ್ಲಬೇಕಾಯಿತು. ಚಿಕ್ಕಂದಿನಿಂದಲೂ ಸುಶ್ರಾವ್ಯವಾಗಿ ಹಾಡುವ ಇವರ ಮೋಡಿಗೆ ಕೇಳಿದವರೆಲ್ಲ ಬೆರಗಾಗುತ್ತಿದ್ದರು. ಇವನ ಹಾಡಿನ ಮೋಡಿಗೆ ಮರುಳಾದ ಶ್ರೀ ಶಿವಲಿಂಗಯ್ಯ ಗವಾಯಿಗಳು ಈ ಬಾಲಕನನ್ನು ಕರೆದು ಶಿಷ್ಯತ್ವ ದಯಪಾಲಿಸಿದರು. ಆರ್ಥಿಕ ಮುಗ್ಗಟ್ಟಿನಿಂದಾಗಿ ಶಾಸ್ತ್ರೀಯ ಗಾಯನ ಕಲಿಯುವದನ್ನು ಅರ್ಧಕ್ಕೆ ನಿಲ್ಲಿಸಿದ ಬಾಲಕನು ಧಾರವಾಡದ ಮುರುಘಾಮಠದ ಮೃತ್ಯುಂಜಯ ಸ್ವಾಮಿಗಳ ಸಲಹೆಯ ಮೇರೆಗೆ ಜಾನಪದ ಗೀತೆಗಳನ್ನು ಹಾಡಲಾರಂಭಿಸಿದರು.
ಉದ್ಯೋಗ
ಬಾಳಪ್ಪನವರು ಅನೇಕ ಸಭೆ ಸಮಾರಂಭಗಳಲ್ಲಿ ಹಾಡುತ್ತಿದ್ದರು. ೧೯೩೨ರಿಂದ ೧೯೪೦ರವರೆಗೆ ನಾಟಕ ಕಂಪನಿಯೊಂದನ್ನು ಕಟ್ಟಿ ಊರೂರು ಅಲೆದರು. ಕೊನೆಗೆ ಹೊಟ್ಟೆಪಾಡಿಗಾಗಿ ಕೃಷಿ ಇಲಾಖೆಯಲ್ಲಿ ಪ್ರಚಾರಕರಾಗಿ ನೌಕರಿ ಹಿಡಿಯಬೇಕಾಯಿತು. ಕೃಷಿ ಇಲಾಖೆಯು ಬಾಳಪ್ಪನವರ ಹಾಡುಗಾರಿಕೆ ಹಾಗು ಜನಪ್ರಿಯತೆಯಿಂದಾಗಿ ತುಂಬಾ ಲಾಭ ಪಡೆಯಿತೆನ್ನಬೇಕು. ಕೃಷಿ ಪ್ರಚಾರ, ಮಿತಕುಟುಂಬ ಪ್ರಚಾರಗಳಿಗಾಗಿ ಬಾಳಪ್ಪನವರು ಸ್ವತಃ ಹಾಡು ರಚಿಸಿ ಹಾಡಿದ್ದಾರೆ.
ಕೌಟುಂಬಿಕ
ಮುದ್ದೇಬಿಹಾಳದ ಶ್ರೀ ವೀರಪ್ಪ ಹೊನವಾಡ ಇವರ ಪುತ್ರಿ ಶಾಂತಮ್ಮನವರೊಡನೆ ಬಾಳಪ್ಪನವರ ವಿವಾಹ ಜರುಗಿತು. ಈ ದಂಪತಿಗಳಿಗೆ ಆರು ಮಕ್ಕಳು.
ಗಾಯನ ಕಾರ್ಯಕ್ರಮಗಳು
ಹುಕ್ಕೇರಿ ಬಾಳಪ್ಪನವರು ಕರ್ನಾಟಕದ ಉದ್ದಗಲಕ್ಕೂ ಸಂಚರಿಸಿ ಹಾಡಿದ್ದಾರೆ. ಜಾನಪದ ಗೀತೆಗಳನ್ನಲ್ಲದೇ, ಕನ್ನಡದ ಕವಿಗಳಾದ ದ.ರಾ.ಬೇಂದ್ರೆ, ಬೆಟಗೇರಿ ಕೃಷ್ಣಶರ್ಮ, ಕುವೆಂಪು ಮೊದಲಾದವರ ಗಿತೆಗಳನ್ನು ಹಾಡಿದ್ದಾರೆ. ಸ್ವತಃ ತಾವೇ ಹಾಡು ಕಟ್ಟಿ ಹಾಡಿ ಜನರನ್ನು ರಂಜಿಸಿದ್ದಾರೆ. ಕರ್ನಾಟಕದ ಹೊರಗೂ ಸಹ ಬಾಳಪ್ಪನವರು ವಿಜಯಪತಾಕೆಯನ್ನು ಹಾರಿಸಿದ್ದಾರೆ.
ಸನ್ಮಾನಗಳು
ಬಾಳಪ್ಪನವರಿಗೆ ಸಂದ ಸನ್ಮಾನಗಳೂ ಅನೇಕ.
ಕೊನೆಯ ಗಾಯನ
ಬಾಳಪ್ಪನವರು ತಮ್ಮ ಸ್ವಂತ ಊರಾದ ಮುರಗೋಡಿನ ದುರದುಂಡೇಶ್ವರ ಮಠದಲ್ಲಿ, ತಮ್ಮ ೮೩ರ ಇಳಿವಯಸ್ಸಿನಲ್ಲಿಯೂ ಸಹ ಎಂದಿನ ಉತ್ಸಾಹದಿಂದಲೇ ಗಾಯನ ಕಾರ್ಯಕ್ರಮ ನಿಡಿದರು. ಎರಡು ದಿನಗಳ ನಂತರ ಅಂದರೆ ೧೯೯೨ ನವೆಂಬರ ೧೩ರಂದು ನಿಧನರಾದರು.
ವ್ಯಕ್ತಿತ್ವ
ಹುಕ್ಕೇರಿ ಬಾಳಪ್ಪನವರು ಕೇವಲ ತಮ್ಮ ಹಾಡುಗಾರಿಕೆಯಿಂದಷ್ಟಲೇ ಅಲ್ಲ, ತಮ್ಮ ಸರಳ, ಪ್ರಾಮಾಣಿಕ ವ್ಯಕ್ತಿತ್ವದಿಂದ, ನೇರ ನಡೆ, ನುಡಿಗಳಿಂದ ಹಾಗು ಎಲ್ಲರಲ್ಲಿಯೂ ಅಂತಃಕರಣ ತೋರುವ ಮನೋಭಾವದಿಂದ ಜನಪ್ರಿಯರಾಗಿದ್ದರು. ಜನತೆ ಅವರನ್ನು ಪ್ರೀತಿಯಿಂದ ಜಾನಪದ ಸರದಾರ ಎಂದು ಕರೆಯಿತು.
ವರ್ಗ: ಕಲಾವಿದರು ವರ್ಗ:ಭಾರತದ ಸಂಗೀತಗಾರರು ವರ್ಗ: ಸ್ವಾತಂತ್ರ್ಯ ಹೋರಾಟಗಾರರು
ರಂ. ಶ್ರೀ. ಮುಗಳಿ
'''ರಂ.ಶ್ರೀ. ಮುಗಳಿ ಎಂದು ಹೆಸರಾದ ರಂಗನಾಥ ಶ್ರೀನಿವಾಸ ಮುಗಳಿ'''ಯವರು (ಜುಲೈ ೧೫, ೧೯೦೬ - ಫೆಬ್ರುವರಿ ೨೦, ೧೯೯೨) ಕನ್ನಡ ಸಾಹಿತ್ಯ ಲೋಕದ ಪ್ರಮುಖ ವಿದ್ವಾಂಸರ ಸಾಲಿಗೆ ಸೇರಿದವರು. ತಮ್ಮ ಪ್ರಾರಂಭದ ಹೆಸರಾದ ರಂಗನಿಗೆ ರಸಿಕತೆಯ ಲೇಪವನ್ನು ಹಚ್ಚಿ ರಸಿಕ ರಂಗ ಎಂಬ ಹೆಸರನ್ನು ತಮ್ಮಲ್ಲಿನ ಬರವಣಿಗೆಗಾರನ ಹೆಸರನ್ನಾಗಿ ಮಾಡಿಕೊಂಡರು.
ಜೀವನ
ತಮ್ಮ ವಿದ್ಯಾರ್ಥಿ ಜೀವನದಲ್ಲಿ ಸದಾ ಔನ್ನತ್ಯದ ಸಾಧನೆಗಳನ್ನು ತೋರಿದ ಮುಗಳಿಯವರು ೧೯೩೩ರಲ್ಲಿ ಸಾಂಗಲಿಯ ವಿಲಿಂಗ್ಡನ್ ಕಾಲೇಜಿನಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ಕೆಲಸಕ್ಕೆ ಸೇರಿಕೊಂಡು ೧೯೬೧ರಲ್ಲಿ ಅದೇ ಕಾಲೇಜಿನ ಪ್ರಾಂಶುಪಾಲರಾಗಿ ೧೯೬೬ರಲ್ಲಿ ನಿವೃತ್ತರಾದರು. ೧೯೬೭ರಿಂದ ೧೯೭೦ರವರೆಗೆ ಅವರು ಬೆಂಗಳೂರು ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ವಿಭಾಗದ ಮುಖ್ಯಸ್ಥರಾಗಿದ್ದರು. ಅವರಿಗೆ ಬೇಂದ್ರೆಯವರ ಮೋಡಿ ಅಪಾರವಾಗಿದ್ದು ಬೇಂದ್ರೆಯವರ ಆಪ್ತ ಬಳಗದಲ್ಲಿ ಸದಾ ವಿಜ್ರಂಭಿಸುತ್ತಿದ್ದರು.
ಸಾಹಿತ್ಯ ಕೃಷಿ
ಶಿಕ್ಷಕರಾಗಿ ವೃತ್ತಿಜೀವನವನ್ನು ಆರಂಭಿಸಿದ ಮುಗಳಿಯವರು ಗೆಳೆಯರ ಗುಂಪಿನ ಸಹಚರ್ಯದಿಂದ ಸಾಹಿತ್ಯ ಕೃಷಿಯಲ್ಲಿ ತೊಡಗಿ ಅನೇಕ ಅಮೂಲ್ಯ ಗ್ರಂಥಗಳ ಬೆಳೆಯನ್ನು ತೆಗೆದಿದ್ದಾರೆ. ಇವರ ‘ಕನ್ನಡ ಸಾಹಿತ್ಯ ಚರಿತ್ರೆ’ ಎಂಬ ಗ್ರಂಥ ಕನ್ನಡ ಸಾಹಿತ್ಯ ಚರಿತ್ರೆಗಳಲ್ಲಿ ಒಂದು ಮಹತ್ವದ ಕೃತಿ. ಈ ಕನ್ನಡ ಸಾಹಿತ್ಯ ಚರಿತ್ರೆಯಲ್ಲಿ ಪ್ರಾಚೀನ ಕಾಲದಿಂದ ಮುದ್ದಣನವರೆಗಿನ ಸಾಹಿತ್ಯ ವಿಚಾರ ಚರ್ಚಿತವಾಗಿದೆ.
‘ರನ್ನನ ಕೃತಿರತ್ನ’, ‘ತವನಿಧಿ’, ‘ಸಾಹಿತ್ಯವಿಮರ್ಶೆಯ ಮಾರ್ಗದರ್ಶಕ ಸೂತ್ರಗಳು’, ‘ಕನ್ನಡ ಸಾಹಿತ್ಯದಲ್ಲಿ ಸರಸ್ವತಿಯ ದರ್ಶನ’ ಮುಂತಾದ ವಿದ್ವತ್ ಪೂರ್ಣ ವಿಮರ್ಶಾ ಕೃತಿಗಳೊಂದಿಗೆ ಮುಗಳಿಯವರು ಕಾವ್ಯ, ಸಣ್ಣಕಥೆ, ಕಾದಂಬರಿ, ನಾಟಕ, ಕ್ಷೇತ್ರಗಳಲ್ಲೂ ದುಡಿದಿದ್ದಾರೆ.
‘ಬಾಸಿಗ’, ‘ಅಪಾರಕರುಣೆ’, ‘ಓಂ ಅಶಾಂತಿ’, ‘ಮಂದಾರಹೂ’ ರಸಿಕ ರಂಗರ ಹೆಸರಾಂತ ಕವನ ಸಂಗ್ರಹಗಳು. ‘ಬಾಸಿಗ’ದಲ್ಲಿ ಅನೇಕ ಕವಿತೆಗಳು ಕನ್ನಡದ ನವೋದಯವನ್ನು ಕುರಿತು ಬರೆದವುಗಳಾಗಿವೆ. ನಿಸರ್ಗ ಕವಿತೆಗಳನ್ನು ಬಿಟ್ಟರೆ ಉಳಿದ ಕವಿತೆಗಳಲ್ಲಿ ಸೌಂದರ್ಯಪ್ರೀತಿ, ಆದರ್ಶಹಂಬಲ, ಗೆಳೆತನ, ಪ್ರಣಯ, ದೇವರ ಕರುಣೆ, ಇಂಥ ಭಾವಗೋಚರವಾದ ವಸ್ತುಗಳೇ ದೊರೆಯುತ್ತವೆ. ಓಂ ಅಶಾಂತಿ, ಅಪಾರಕರುಣೆ ಈ ಸಂಗ್ರಹಗಳಲ್ಲಿ ಜೀವನದ ಬಿರುಸಾದ ಸತ್ಯವನ್ನು ಕವಿ ಎದುರಿಸಿದ್ದರೂ ಮನೋಧರ್ಮದ ಕೋಮಲತೆ ಕಡಿಮೆಯಾಗಿಲ್ಲದಿರುವುದನ್ನು ಕಾಣುತ್ತೇವೆ.
ಮುಗಳಿಯವರ ಕಥಾಸಂಕಲನ ‘ಕನಸಿನ ಕೆಳದಿ’ ತಡವಾಗಿ ಪ್ರಕಟವಾದರೂ ಅವರು ಇದೇ ತಲೆಮಾರಿನ ಕತೆಗಾರರಾಗಿದ್ದಾರೆ. ಸುಸಂಬದ್ಧವಾದ ಕಥಾರಚನೆ, ಗುರಿತಪ್ಪದ ಪರಿಣಾಮ, ಇವು ಎಂದಿಗೂ ಅವರ ಕತೆಗಳ ವೈಶಿಷ್ಟ್ಯಗಳಾಗಿವೆ. ಕಾಲಕ್ರಮದಲ್ಲಿ ಮೊದಲು ಬಂದ ‘ವಿತಂತು ವೇಶ್ಯೆ’ ಎಂಬ ಕಥೆಯಲ್ಲಿಯೇ ಈ ಎಲ್ಲ ಗುಣಗಳು ಸೂಚಿತವಾಗಿವೆ. ಈ ಕತೆ ದುರ್ದೈವಿಯಾದ ಹೆಣ್ಣುಮಗಳೊಬ್ಬಳ ಅತ್ಮ ವೃತ್ತಾಂತದಂತೆ ಬರೆಯಲ್ಪಟ್ಟಿದೆ. ‘ನೀರಿನ ನಾಗಪ್ಪ’, ಹಾಗೂ ‘ಕೂಟಪ್ರಶ್ನೆಗಳು’ ಕೂಡ ಇದೇ ಮಾದರಿಯ ಶ್ರೇಷ್ಠ ಕತೆಗಳಾಗಿವೆ.
ಮುಗಳಿಯವರ ಕಾದಂಬರಿಗಳು ಆದರ್ಶವಾದಿತ್ವದ ಗುಣದೋಷಗಳನ್ನೆಲ್ಲಾ ಪ್ರತಿಬಿಂಬಿಸುವಂಥವಾಗಿವೆ. ‘ಬಾಳುರಿ’, ‘ಕಾರಣ ಪುರುಷ’ ಹಾಗೂ ‘ಅನ್ಯ’ ಈ ಮೂರು ಕಾದಂಬರಿಗಳಿಗೂ ಆದರ್ಶವಾದವೇ ಪ್ರೇರಕ ಶಕ್ತಿಯಾಗಿದೆ. ‘ಬಾಳುರಿ’ಯ ಜಗಣ್ಣ ಆದರ್ಶ ವಾದಿತ್ವದ ಭರವಸೆ ಇರುವುದರಿಂದ ವಿಕೃತ ಜೀವಿಯಾಗುವುದಿಲ್ಲ. ಆದರೆ ವಾಮಣ್ಣ ಕೊನೆಯವರೆಗೂ ಮೂರ್ತಿ ಪೂಜಕನಾಗಿ ಉಳಿಯುವುದು ಆದರ್ಶವಾದದ ಬಲಹೀನತೆಯನ್ನು ಎತ್ತಿತೋರುತ್ತದೆ. ‘ಅನ್ಯ’ದ ಅಮೃತ ಆದರ್ಶವನ್ನು ಪ್ರತ್ಯಕ್ಷವಾಗಿ ಕಾರ್ಯ ರಂಗಕ್ಕಿಳಿಸುತ್ತಾನೆ. ಬರಗಾಲದಿಂದ ಪೀಡಿತರಾದವರಿಗೆ ಸಹಾಯ ಮಾಡುತ್ತಾನೆ.
ಮುಗಳಿಯವರ ‘ಎತ್ತಿದ ಕೈ’ ಏಕಾಂಕ ಸಂಕಲನ. ‘ನಾಮಧಾರಿ’, ‘ಮನೋರಾಜ್ಯ’, ‘ಧನಂಜಯ’, ಇವರ ನಾಟಕಗಳು. ‘ಮಾತೆಂಬುದು ಜ್ಯೋತಿರ್ಲಿಂಗ’, ‘ಕನ್ನಡದ ಕರೆ’ ಪ್ರಬಂಧ ಸಂಗ್ರಹಗಳು.
ಪ್ರಶಸ್ತಿ ಗೌರವಗಳು
ರಂ. ಶ್ರೀ. ಮುಗಳಿ ಅವರ ಸೇವೆಗಾಗಿ ಅನೇಕ ಗೌರವಗಳು ಲಭಿಸಿವೆ. ೧೯೪೧ರಲ್ಲಿ ಹೈದರಾಬಾದಿನಲ್ಲಿ ನಡೆದ ೩೭ನೇ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ನಾಟಕ ಗೋಷ್ಠಿಯ ಅಧ್ಯಕ್ಷರಾಗಿದ್ದರು. ಇವರ ಕನ್ನಡ ಸಾಹಿತ್ಯ ಚರಿತ್ರೆಗೆ ೧೯೫೬ರಲ್ಲಿ ಪುಣೆ ವಿಶ್ವವಿದ್ಯಾನಿಲಯದ ಡಿ.ಲಿಟ್. ಪದವಿ ಹಾಗೂ ಕೇಂದ್ರ ಸಾಹಿತ್ಯ ಅಕಾಡೆಮಿ ಪುರಸ್ಕಾರ ಲಭಿಸಿದವು. ಅವರು ೧೯೬೩ರಲ್ಲಿ ತುಮಕೂರು ಜಿಲ್ಲೆಯ ಸಿದ್ಧಗಂಗಾದಲ್ಲಿ ಜರುಗಿದ ೪೪ಯ ಕನ್ನಡ ಸಾಹಿತ್ಯಸಮ್ಮೇಳನದ ಅಧ್ಯಕ್ಷರಾಗಿದ್ದರು. ೧೯೬೪ರಲ್ಲಿ ಇಂಕ್ಲಾ ಸಂಸ್ಥೆಯ ಪರವಾಗಿ ಫ್ರಿಬುವಿನಲ್ಲಿ ನಡೆದ ಜಾಗತಿಕ ಸಾಹಿತ್ಯಸಮ್ಮೇಳನದಲ್ಲಿ ಕನ್ನಡದ ಪ್ರತಿನಿಧಿಯಾಗಿದ್ದರು. ಪಿಇಎನ್ ಹಾಗು ಕೇಂದ್ರ ಸಾಹಿತ್ಯ ಅಕಾಡೆಮಿಯ ಸದಸ್ಯರಾಗಿದ್ದರು.ಗೌರವ ಗ್ರಂಥ ರಸಿಕರಂಗ.
ವಿದಾಯ
ಹೀಗೆ ಕನ್ನಡಕ್ಕೆ ಅಪಾರ ಸೇವೆ ಸಲ್ಲಿಸಿ ಸರ್ವಮಾನ್ಯರಾದ ರಂ. ಶ್ರೀ. ಮುಗಳಿಯವರು ೧೯೯೨ ಫೆಬ್ರುವರಿ ೨೦ರಂದು ಬೆಂಗಳೂರಿನಲ್ಲಿ ನಿಧನರಾದರು. ಅವರು ಕನ್ನಡ ಸಾಹಿತ್ಯಕ್ಕೆ ನೀಡಿದ ಕೊಡುಗೆಗಳಿಂದ ಚಿರಸ್ಮರಣೀಯರಾಗಿದ್ದಾರೆ.
ಮಾಹಿತಿ ಕೃಪೆ
ಕನ್ನಡ ಸಂಸ್ಕೃತಿ ಇಲಾಖೆಯ ಪ್ರಕಟಣೆ 'ಸಾಲು ದೀಪಗಳು', 'ಕಣಜ.ಇನ್'
ವರ್ಗ: ಸಾಹಿತಿಗಳು
ಕೃತವರ್ಮ
ಕೃತವರ್ಮ ಇವನು ಯಾದವ ಸೇನಾನಿ. ಯಾದವರಲ್ಲಿ ಅಂಧಕ ಕುಲಕ್ಕ ಸೇರಿದವನು. ಮಹಾ ಪರಾಕ್ರಮಿ. ಕುರುಕ್ಷೇತ್ರ ಯುದ್ಧದಲ್ಲಿ ಇವನು ಯಾದವ ಸೇನೆಯೊಂದಿಗೆ ಕೌರವರ ಪರವಾಗಿ ಯುದ್ಧ ಮಾಡಿದನು.ಕೌರವರ ಕಡೆಯಿಂದ ಬದುಕುಳಿದ ಮೂರು ಜನರಲ್ಲಿ ಇವನೂ ಒಬ್ಬನು. ಅಶ್ವತ್ಥಾಮನೊಂದಿಗೆ ಸೇರಿ ದೃಷ್ಟದ್ಯುಮ್ನ ,ಶಿಖಂಡಿ ಮತ್ತು ಉಪಪಾಂಡವರ ಕಗ್ಗೊಲೆಯಲ್ಲಿ ಪಾಲ್ಗೊಂಡನು. ಯಾದವರ ಕೊನೆ ಕಾಲದಲ್ಲಿ ಇವನು ಸಾತ್ಯಕಿಯಿಂದ ಹತ್ಯೆಗೈಯಲ್ಪಟ್ಟನು.
ಮಹಾಭಾರತದಲ್ಲಿ
ಮಹಾಭಾರತದ ವೀರರಲೊಬ್ಬ, ಅತಿರಥ, ವೃಷ್ಣಿವಂಶದ ಅರಸು. ಹೃದಿಕ ಇವನ ತಂದೆ. ಭೋಜ, ಹಾರ್ವಿಕ, ಹಾರ್ದಿಕ್ಯ, ವಾಷ್ರ್ಣೇಯ, ವೃಷ್ಣಿಸಿಂಹ- ಎಂಬವು ಇವನ ನಾಮಾಂತರಗಳು. ಬಲರಾಮನ ಅಣತಿಯಂತೆ ಒಂದು ಅಕ್ಷೌಹಿಣೀ ಸೈನ್ಯದೊಡನೆ ಕೌರವ ಪಕ್ಷವನ್ನು ಸೇರಿ ಪಾಂಡವರ ವಿರುದ್ಧ ಯುದ್ಧ ಮಾಡಿದ. ಭೀಷ್ಮ ಅಭೇದ್ಯವಾದ ಕ್ರೌಂಚವ್ಯೂಹವನ್ನು ರಚಿಸಿ ಅದರ ಮುಖಸ್ಥಾನದಲ್ಲಿ ಇವನನ್ನು ನಿಲ್ಲಿಸಿದ. ಪಾಂಡವರ ಸೇನಾನಿ ದೃಷ್ಟದ್ಯುಮ್ನನ ಆಟ ಇವನ ಮುಂದೆ ಸಾಗಲಿಲ್ಲ. ಯುದ್ಧ ಮಧ್ಯದಲ್ಲಿ ಸಾತ್ಯಕಿ ಮೇಲೇರಿ ಬಂದು ಘಾತಿಸಿದಾಗ ಶಲ್ಯ ಇವನಿಗೆ ರಕ್ಷಣೆ ಕೊಟ್ಟ.
ದ್ರೋಣ ಗರುಡವ್ಯೂಹವನ್ನು ರಚಿಸಿದಾಗ ಗರುಡಾಕೃತಿಯ ಸೂಕ್ಷ್ಮಸ್ಥಳವಾದ ಅಕ್ಷಿಸ್ಥಾನದಲ್ಲಿ ಕೃತವರ್ಮನಿದ್ದ. ವ್ಯೂಹವನ್ನು ಭೇದಿಸಿಕೊಂಡು ಒಳನುಗ್ಗಿದ ಅಭಿಮನ್ಯುವನ್ನು ಆಕ್ರಮಿಸಿ ಘಾತಿಸಿದ ಆರು ಜನರಲ್ಲಿ ಇವನೊಬ್ಬ. ಅಭಿಮನ್ಯುವಿನ ಕುದುರೆಗಳನ್ನು ಈತ ಕೊಂದು ಅವನನ್ನು ವಿರಥನನ್ನಾಗಿ ಮಾಡಿದ. ಇವನಿಗೂ ಸಾತ್ಯಕಿಗೂ ಬದ್ಧದ್ವೇಷ. ಅರ್ಜುನ ಇವನ ರಥಾಶ್ವಗಳನ್ನು ಕೊಲ್ಲಲು ಸಾತ್ಯಕಿ ರಥವನ್ನೇ ನುಚ್ಚುನೂರಾಗಿಸಿದ. ಮಹಾಭಾರತದ ಯುದ್ಧದಲ್ಲಿ ಕೌರವರ ಕಡೆಯಲ್ಲಿ ಕೃಪ, ಅಶ್ವತ್ಥಾಮರ ಜೊತೆಗೆ ಈತನೂ ಉಳಿದ. ಅಶ್ವತ್ಥಾಮ ತಂದೆಯ ಮರಣದಿಂದ ಉದ್ವಿಗ್ನನಾಗಿ ಪಾಂಡವರ ಮೇಲೆ ರಾತ್ರಿಯುದ್ಧ ಮಾಡಲು ಹವಣಿಸಿದಾಗ ಈತ ತಡೆದು ನಿಷ್ಫಲನಾದ. ಕಡೆಗೆ ಊರುಭಂಗದಿಂದ ಪರಿತಪಿಸುತ್ತಿದ್ದ ದುರ್ಯೋಧನನನ್ನು ಸಂಧಿಸಿ ಆತನನ್ನು ಸಂತೈಸಿದ. ಕೃತವರ್ಮ ಶ್ರೀ ಕೃಷ್ಣನ ಅಚ್ಚುಮೆಚ್ಚಿನ ಅನುವರ್ತಿ. ಮೌಸಲಪರ್ವದಲಿ,್ಲ ಕುಡಿದು ಮತ್ತರಾದ ಯಾದವರಲ್ಲಿ ಕಲಹವಾದಾಗ ಸಾತ್ಯಕಿ ಇವನನ್ನು ಕೊಂದ.
ಇತರರು
ಕೃತವರ್ಮನೆಂಬ ಮತ್ತೊಬ್ಬ, ಪ್ರಸ್ತುತ ಅವಸರ್ಪಿಣೀಯುಗದ ಹದಿಮೂರನೆಯ ಜೈನತೀರ್ಥಂಕರನ ತಂದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮಹಾಭಾರತದ ಪಾತ್ರಗಳು
ನಾಸಾ
thumb|ನಾಸಾದ ಮುದ್ರೆ ನಾಸಾ (National Aeronautics and Space Administration - NASA) ಅಮೇರಿಕ ದೇಶದ ಸರ್ಕಾರದ ಒಂದು ಸಂಸ್ಥೆ. ಇದು ಅಮೇರಿಕ ದೇಶದ ಅಂತರಿಕ್ಷಕ್ಕೆ ಸಂಬಂಧಿಸಿದ ಕೆಲಸಗಳನ್ನು ನಿರ್ವಹಿಸುವ ಹೊಣೆ ಹೊತ್ತಿದೆ. ಇದು ಜುಲೈ ೨೯, ೧೯೫೮ರಲ್ಲಿ ಸ್ಥಾಪನೆಗೊಂಡಿತು. ಫೆಬ್ರುವರಿ ೨೦೦೬ರಲ್ಲಿ ತಾನೇ ಪ್ರಕಟಿಸಿಕೊಂಡ ಧ್ಯೇಯದ ಪ್ರಕಾರ ನಾಸಾದ ಹೊಣೆ "ಬಾಹ್ಯಾಕಾಶ ಅನ್ವೇಷಣೆ, ವೈಜ್ಞಾನಿಕ ಸಂಶೋಧನೆ ಮತ್ತು aeronautics ಸಂಶೋಧನೆಗಳ ಮುಂಚೂಣಿಯಲ್ಲಿರುವುದು."
ಆ ನಂತರ, ಅತ್ಯಂತ ಅಮೇರಿಕಾದ ಬಾಹ್ಯಾಕಾಶ ಸಂಶೋಧನೆ ಪ್ರಯತ್ನಗಳು ಅಪೊಲೊ ಚಂದ್ರ ಲ್ಯಾಂಡಿಂಗ್ ಕಾರ್ಯಾಚರಣೆ, ಸ್ಕೈಲ್ಯಾಬ್ ಬಾಹ್ಯಾಕಾಶ ನಿಲ್ದಾಣದ, ಮತ್ತು ನಂತರ ಬಾಹ್ಯಾಕಾಶ ನೌಕೆಯ ಸೇರಿದಂತೆ ನಾಸಾ ಕಾರಣವಾಯಿತು ಎಂದು ತೀರ್ಮಾನ ಮಾಡಲಾಗಿದೆ. ಪ್ರಸ್ತುತ, ನಾಸಾ ಅಂತರರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣದ ಬೆಂಬಲ ಇದೆ ಮತ್ತು ಓರಿಯನ್ ಬಹುಪಯೋಗಿ ಕ್ರ್ಯೂ ವಾಹನ, ಸ್ಪೇಸ್ ಲಾಂಚ್ ಸಿಸ್ಟಮ್ ಮತ್ತು ವಾಣಿಜ್ಯ ಕ್ರ್ಯೂ ವಾಹನಗಳ ಅಭಿವೃದ್ಧಿ ಮೇಲ್ವಿಚಾರಣೆ. ಸಂಸ್ಥೆ ಸಹ ಮಾನವರಹಿತ ನಾಸಾ ಉಡಾವಣೆಗೆ ಬಿಡುಗಡೆ ಕಾರ್ಯಾಚರಣೆಗಳು ಮತ್ತು ಎಣಿಕೆ ನಿರ್ವಹಣೆಯ ಮೇಲ್ವಿಚಾರಣೆ ಒದಗಿಸುತ್ತದೆ ಲಾಂಚ್ ಸೇವೆಗಳ ಕಾರ್ಯಕ್ರಮದಲ್ಲಿ (LSP) ಕಾರಣವಾಗಿದೆ.
ನಾಸಾ ವಿಜ್ಞಾನ ಭೂಮಿಯನ್ನು ಗಮನಿಸುವುದರ ವ್ಯವಸ್ಥೆಯಡಿ ಉತ್ತಮ ತಿಳಿವಳಿಕೆ ಭೂಮಿಯ ಕೇಂದ್ರೀಕೃತವಾಗಿದೆ, [7] ವಿಜ್ಞಾನ ಅಭಿಯಾನ ನಿರ್ದೇಶನಾಲಯದ Heliophysics ರಿಸರ್ಚ್ ಪ್ರೋಗ್ರಾಂ ಪ್ರಯತ್ನಗಳ ಮೂಲಕ heliophysics ಮುಂದುವರೆಯುತ್ತಿದ್ದ, [8] ನ್ಯೂ ಹೊರೈಜನ್ಸ್ ಮುಂದುವರಿದ ರೋಬಾಟ್ ಬಾಹ್ಯಾಕಾಶ ಕಾರ್ಯಗಳಲ್ಲಿ ಸೌರವ್ಯೂಹದ ಉದ್ದಕ್ಕೂ ದೇಹಗಳನ್ನು ಅನ್ವೇಷಿಸುವ, [9] ಅತ್ಯುತ್ತಮ ವೀಕ್ಷಣೆಗಳು ಮತ್ತು ಸಂಬಂಧಿಸಿದ ಕಾರ್ಯಕ್ರಮಗಳ ಮೂಲಕ ಬಿಗ್ ಬ್ಯಾಂಗ್ ಎಂದು ಆಸ್ಟ್ರೋಫಿಸಿಕ್ಸ್ ವಿಷಯಗಳು ಸಂಶೋಧನೆ. [10] ಉದಾಹರಣೆಗೆ ಹಸಿರುಮನೆ ಅನಿಲಗಳ ಗಮನಿಸುವುದರ ಉಪಗ್ರಹದಿಂದ ವಿವಿಧ ರಾಷ್ಟ್ರೀಯ ಮತ್ತು ಅಂತಾರಾಷ್ಟ್ರೀಯ ಸಂಸ್ಥೆಗಳೊಂದಿಗೆ ನಾಸಾ ಷೇರುಗಳನ್ನು ದಶಮಾಂಶ
ಉಲ್ಲೇಖ
ವರ್ಗ:ಬಾಹ್ಯಾಕಾಶ ಅನ್ವೇಷಣೆ ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ಗುರುರಾಜ ಎಸ್. ನಾಯಕ್
thumb|right|300px|'ಕನ್ನಡ ಸಂಘದ ಅಧ್ಯಕ್ಷರು' ಶ್ರೀ. ಗುರುರಾಜ ಎಸ್.ನಾಯಕ್,  ಮುಂಬಯಿನ ಮಾಟುಂಗಾದಲ್ಲಿರುವ ಹಾಲೀ 'ಕನ್ನಡಸಂಘ,' ದ ಅಧ್ಯಕ್ಷರಾಗಿ ಕೆಲಕಾಲದಿಂದ ಸೇವೆ ಸಲ್ಲಿಸುತ್ತಿದ್ದಾರೆ. ಹಲವಾರು ವರ್ಷಗಳಿಂದ ತಮ್ಮನ್ನು ಸಂಪೂರ್ಣವಾಗಿ ಸಂಘದ ಶ್ರೇಯೋಭಿವೃದ್ಧಿಗೆ ತೊಡಗಿಸಿಕೊಂಡು ಎಲ್ಲ ತರಹದ ಕಾರ್ಯಗಳನ್ನೂ ನಡೆಸುತ್ತಾಬಂದಿದ್ದಾರೆ.
ವೃತ್ತಿ ಜೀವನ
ಮೂಲತಃ ಉಡುಪಿ ಪರಿಸರದ ’ಪೆರ್ಣಂಕಿಲ,’ ಗ್ರಾಮದ ನಿವಾಸಿ ನಾಯಕರು, ’ರಾಷ್ಟ್ರೀಕೃತ ಬ್ಯಾಂಕು’, ’ಸೆಂಚ್ಯುರಿ ರೆಯಾನ್’, ’ಕ್ಯಾಲಿಕೋ ಕೆಮಿಕಲ್ಸ್', ಗಳಲ್ಲಿ ವಿವಿಧ ವಿಭಾಗಗಳಲ್ಲಿ ಅನುಭವಪಡೆದು, ೧೯೭೩ ರಿಂದ, ’ಟೈಮ್ಸ್ ಆಫ್ ಇಂಡಿಯಾ ಪತ್ರಿಕಾ ಸಮೂಹ,’ ಕ್ಕೆ ಸೇರಿ, ವಿವಿಧ ಭಾಗಗಳಲ್ಲಿ ಕೆಲಸಮಾಡಿರುತ್ತಾರೆ. ಮುಂಬಯಿನ ಅನೇಕ ಕನ್ನಡ ಸಂಘಗಳಲ್ಲಿ ಸಕ್ರಿಯ ಸದಸ್ಯರಾಗಿದ್ದಾರೆ. ’ಉದ್ಯೋಗಿಗಳ ಸಹಕಾರಿ ಮಳಿಗೆಯ ಕಾರ್ಯಾಧ್ಯಕ್ಷ,’ ರಾಗಿ ಅವಿರೋಧವಾಗಿ ಆಯ್ಕೆಯಾಗಿದ್ದರು. ೫೭ ವರ್ಷಗಳ ಇತಿಹಾಸದಲ್ಲಿ ಕನ್ನಡಿಗನೊಬ್ಬನಿಗೆ ಸಂದ ಗೌರವವಿದು.
ಸಾಮಾಜ ಸೇವಕ
thumb|right|300px|'ಮುಂಬಯಿ ಕನ್ನಡ ಸಂಘದ ಅಮೃತ ಮಹೋತ್ಸವದ ಸಮಾರೋಪ ಸಮಾರಂಭದಲ್ಲಿ ಪ್ರಾಸ್ತಾವಿಕ ಭಾಷಣ ಮಾಡುತ್ತಿರುವುದು' ವಿನಯ ಶೀಲರಾದ ನಾಯಕ್, ಮಾತಾಡುವುದೇ ಅತಿ-ಕಡಿಮೆ ; ಆದರೆ ತಾವು ವಹಿಸಿಕೊಂಡ ಯಾವುದೇ ಜವಾಬ್ದಾರಿಗಳನ್ನು ಅತ್ಯಂತ ಸಮರ್ಥವಾಗಿ ಇದುವರೆವಿಗೆ ನಿಭಾಯಿಸುತ್ತಾ ಬಂದಿದ್ದಾರೆ. ಮಾಟುಂಗಾ ದಲ್ಲಿರುವ ’ಕನ್ನಡ ಸಂಘ,’ ದ ಅಧ್ಯಕ್ಷರಾಗಿರುವ ಗುರುರಾಜರು, ಸಂಘದ ಸದಸ್ಯರಾಗಿ, ಕಾರ್ಯದರ್ಶಿಯಾಗಿ ಬೆಳೆದು ಈಗ ಸಂಘದ ’ಅತ್ಯಂತ ಸಮರ್ಥ ಸಮಾಜ ಸೇವಕ,’ ಹಾಗೂ ’ಸಂಘಟಕ,’ ರಾಗಿ ಬಹು ಎತ್ತರಕ್ಕೆ ಬೆಳೆದಿದ್ದಾರೆ. ಮುಂಬಯಿನಗರದ, ಮುಖ್ಯ ಕನ್ನಡದೈನಿಕ ಪತ್ರಿಕೆಗಳಾದ, 'ಕರ್ನಾಟಕ ಮಲ್ಲ,' ಮತ್ತು 'ಉದಯವಾಣಿ,' ಗಳಿಗೆ ಲೇಖನಗಳನ್ನೂ, ವರದಿಗಳನ್ನೂ ಬರೆಯುವ ಪರಿಪಾಠವಿಟ್ಟುಕೊಂಡಿದ್ದಾರೆ.
'ಮುಂಬಯಿ ಕನ್ನಡ ಸಂಘದ ಅಮೃತ ಮಹೋತ್ಸವ'
ಶ್ರೀ. ಗುರುರಾಜ ನಾಯಕ್ ರ ಕಾರ್ಯಾವಧಿಯಲ್ಲೇ 'ಮುಂಬಯಿ ಕನ್ನಡಸಂಘದ ಅಮೃತ ಮಹೋತ್ಸವದ ಸಮಾರೋಪ ಸಮಾರಂಭ'ದ ಆಯೋಜನೆಮಾಡುವ ಅವಕಾಶ ಅವರಿಗೆ ಪ್ರಾಪ್ತವಾಯಿತು.] ನಾಯಕ್, ಬಿ. ನಾಗಭೂಷಣ, ಮತ್ತು ಸಮಿತಿಯ ಅಧಿಕಾರಿಗಳೆಲ್ಲಾ ಶ್ರದ್ಧೆಯಿಂದ ದುಡಿದು ಈ ಸಮಾರಂಭವನ್ನು ಯಶಸ್ವಿಗೊಳಿಸಿದರು. ಮುಂಬಯಿ ಕನ್ನಡಿಗರಿಗೆಲ್ಲಾ ಇದೊಂದು ಹೆಮ್ಮೆಯ ಸಮಾರಂಭವಾಗಿತ್ತು. ೨೦೧೨ ರ,ಮಾರ್ಚ್, ೧೭ ಮತ್ತು ೧೮ ರಂದು ಜರುಗಿದ ಎರಡು ದಿನಗಳ ಕಾರ್ಯಕ್ರಮದಲ್ಲಿ, ಮೊದಲನೆಯ ದಿನ, 'ರಾಗ ಸಂಗಮ' ಸಂಸ್ಥೆಯ, ಗಣೇಶ್ ಎರ್ಮಾಳ್ ಮತ್ತು ವೃಂದದವರಿಂದ 'ಭಕ್ತಿ ಸಂಗೀತ','ಸೃಜನ ಮಹಿಳಾ ತಂಡ'ದವರಿಂದ 'ವಿಚಾರ ಸಂಕಿರಣ' ಹಾಗೂ 'ಸಂವಾದ'ವಿತ್ತು. ಶ್ರೀಮತಿ.ಮಿತ್ರಾವೆಂಕಟರಾಜ್ ರಚಿಸಿದ, 'ಮಾಯಕದ ಸತ್ಯ' ವೆಂಬ ಕಥಾ ಸಂಕಲನದ ಪುಸ್ತಕ ಬಿಡುಗಡೆಯಾಯಿತು. 'ಕನ್ನಡ ಸಂಘದ ಸ್ಮರಣ ಸಂಚಿಕೆ' ಯ ಬಿಡುಗಡೆಯ ಕಾರ್ಯಕ್ರಮ, ಅಮೃತಧಾರೆ ೨೦೧೨ ಯ ಬಿಡುಗಡೆಯನ್ನು ಮಾಡಲಾಯಿತು. ೧೦ ವರ್ಷಗಳ ಸಮಯ ದುಡಿದ ವ್ಯಕ್ತಿಗಳನ್ನು ಸನ್ಮಾನಿಸಲಾಯಿತು. ಮುಂಬಯಿನಗರದಲ್ಲಿ ವಿವಿಧ ಕ್ಷೇತ್ರಗಳಲ್ಲಿ ಗಮನೀಯ ಸೇವೆ ಸಲ್ಲಿಸಿದ ವ್ಯಕ್ತಿಗಳನ್ನು ಗೌರವಿಸಲಾಯಿತು. 'ಅರುಣೋದಯ ಕಲಾನಿಕೇತನ, ಚೆಂಬೂರ್' ಕಲಾವಿದರು ಪ್ರಸ್ತುತಪಡಿಸಿದ 'ನೃತ್ಯವೈಭವ' ವೆಂಬ ಸಾಂಸ್ಕೃತಿಕ ಕಾರ್ಯಕ್ರಮವಿತ್ತು.
ಜನನ, ಬಾಲ್ಯ, ಹಾಗೂ ವಿದ್ಯಾಭ್ಯಾಸ
'ಗುರುರಾಜರು,' ನವೆಂಬರ್, ೩೦, ೧೯೪೮ ರಲ್ಲಿ ಊಡುಪಿಯ ’ಪೆರ್ಣಂಕಿಲ’ ದಲ್ಲಿ ಜನಿಸಿದರು. ಮೊದಲಿನಿಂದಲೂ ಅತಿ-ಪರಿಶ್ರಮಜೀವಿಯಾಗಿ ಬೆಳೆದ ಗುರುರಾಜರು, ’ಮೂಡುಬೆಳ್ಳೆ.’ ಯಿಂದ, ಮಾಧ್ಯಮಿಕ ಶಿಕ್ಷಣವನ್ನೂ, ’ಹಿರಿಯಡ್ಕ,’ ದಿಂದ ಉಚ್ಚ-ಮಾಧ್ಯಮಿಕ ಓದನ್ನೂ, ನಂತರ, ಬಿ.ಎ ಪದವಿಗೆ, ಮೈಸೂರು ವಿಶ್ವ ವಿದ್ಯಾಲಯದ ಅಂಚೆ-ತೆರಪಿನ ಶಿಕ್ಷಣ ವಿಧಾನವನ್ನು ಬಳಸಿಕೊಂಡರು. ಮುಂಬಯಿನ ’ಪೊದ್ದಾರ್ ಕಾಲೇಜ್,’ ನಿಂದ, ’ಜೆ.ಸಿ.ಡಿ,’  ಮುಗಿಸಿದರು.
ಪರಿವಾರ
ಗುರುರಾಜ ಎಸ್. ನಾಯಕ್ ರವರ ಸುಖೀ ಕುಟುಂಬದ ಸದಸ್ಯರಲ್ಲಿ, ಅವರ ಪತ್ನಿ, ’ಜ್ಯೋತಿ. ಜಿ. ನಾಯಕ್', ಜೀವವಿಮಾ ಕಂಪೆನಿಯ ಪ್ರತಿನಿಧಿಯಾಗಿದ್ದಾರೆ. ಮಗಳು, ’ಶ್ವೇತಾ ನಾಯಕ್', 'ಬಿ.ಕಾಂ,’ಎಂ.ಬಿ.ಎ,’ ಪದವೀಧರೆ. ಖಾಸಗೀ ಕಂಪೆನಿಯೊಂದರಲ್ಲಿ ನೌಕರಿಮಾಡುತ್ತಿರುವ ಶ್ವೇತಾ, ಈಗ ವಿವಾಹವಾಗಿ, ಮುಂಬಯಿನ ಉಪನಗರದಲ್ಲಿ ವಾಸವಾಗಿದ್ದಾರೆ.
ಚಿಕ್ಕವಯಸ್ಸಿನಲ್ಲಿಯೇ ನಿವೃತ್ತಿ
'ಟೈಮ್ಸ್ ಆಫ್ ಇಂಡಿಯಾ ವೃತ್ತ ಪತ್ರಿಕೆ'ಯ ಮೇಲಧಿಕಾರಿಗಳು, ನಾಯಕ್ ರವರನ್ನು ಮುಂಬಯಿನಿಂದ ದೂರ ಪ್ರದೇಶವೊಂದಕ್ಕೆ ವರ್ಗ ಮಾಡುವ ನಿರ್ಧಾರ ಕೈಗೊಂಡ ಕಾರಣದಿಂದ ಆಗಸ್ಟ್, ೨೦೦೫ ರಲ್ಲಿ ಇನ್ನೂ ವಯಸ್ಸಿರುವಾಗಲೇ ಯೋಚಿಸದೆ, 'ಸ್ವಯಂ-ನಿವೃತ್ತಿ'ಯನ್ನು ಘೋಷಿಸಿದರು.
ಉಲ್ಲೇಖಗಳು
<References />
ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಸಮಾಜಸೇವಕರು ವರ್ಗ:ಮುಂಬಯಿನ ಕನ್ನಡ ಸಂಘಟಕರು
ಜಾನ್‌ ಗ್ರಿಶಮ್‌
ಜಾನ್ ರೇ ಗ್ರಿಶಮ್ (ಜನನ 1955ರ ಫೆಬ್ರವರಿ 8ರಂದು), ಒಬ್ಬ ಅಮೆರಿಕನ್ ಲೇಖಕ, ಇವರು ತಮ್ಮ  ಕಾನೂನುಬದ್ಧ ರೋಮಾಂಚಕಾರೀ ಕಥೆಗಳಿಂದ ಜನಪ್ರಿಯರಾಗಿದ್ದಾರೆ. ಲೇಖಕರಾಗುವುದಕ್ಕಿಂತ ಮೊದಲು ಇವರು ಒಬ್ಬ ಯಶಸ್ವೀ ವಕೀಲರು ಹಾಗೂ ರಾಜಕಾರಣಿಯಾಗಿದ್ದರು. 2008ರ ಹೊತ್ತಿಗೆ, ಅವರ 250 ಮಿಲಿಯನ್ ಪ್ರತಿಗಳು ವಿಶ್ವದಾದ್ಯಂತ ಮಾರಾಟವಾಗಿವೆ.
ಜೀವನಚರಿತ್ರೆ ಮತ್ತು ವೃತ್ತಿ ಜೀವನ
ಜಾನ್ ಗ್ರಿಶಮ್ ಐದು ಜನ ಒಡಹುಟ್ಟಿದವರಲ್ಲಿ ಎರಡನೆಯವರು, ಇವರು ಅರ್ಕನ್ಸಾಸ್‌ನ ಜೋನ್ಸ್‌ಬೊರೊನಲ್ಲಿ ದಕ್ಷಿಣಭಾಗದ ಬಾಪ್ಟಿಸ್ಟ್ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆಯು ಕಟ್ಟಡಗಳನ್ನು ಕಟ್ಟುವ ಕೆಲಸಗಾರ ಹಾಗೂ ಹತ್ತಿ ಬೆಳೆಗಾರರಾಗಿದ್ದರು, ಹಾಗೂ ಈತನ ತಾಯಿ ಗೃಹಿಣಿಯಾಗಿದ್ದರು. ಸ್ಥಳದಿಂದ ಸ್ಥಳಕ್ಕೆ ಬದಲಾಯಿಸುತ್ತ ಕೊನೆಗೆ 1967ರಲ್ಲಿ ಡಿಸೊಟೊ ಕೌಂಟಿ, ಮಿಸ್ಸಿಸ್ಸಿಪ್ಪಿಯ ಸೌಥಾವೆನ್‌ನಲ್ಲಿ ನೆಲೆಗೊಂಡರು, ಅಲ್ಲಿಯೇ ಗ್ರಿಶಮ್ ತಮ್ಮ ಪ್ರೌಢಶಾಲೆ ಶಿಕ್ಷಣವನ್ನು ಸೌಥಾವೆನ್ ಹೈ ಸ್ಕೂಲ್‌ನಲ್ಲಿ ಮುಗಿಸಿದರು. ಇವರು ತಮ್ಮ ಶಾಲೆಯ ಫುಟ್ಬಾಲ್ ತಂಡಕ್ಕಾಗಿ ಕ್ವಾರ್ಟರ್‌ಬ್ಯಾಕ್ ಆಗಿ ಆಡಿದರು. ತನ್ನ ತಾಯಿಯ ಪ್ರೋತ್ಸಾಹದಿಂದ ಬಾಲಕ ಗ್ರಿಶಮ್ ಹೆಚ್ಚಿನ ಓದುವ ಹವ್ಯಾಸ ಬೆಳೆಸಿಕೊಂಡರು, ಮತ್ತು ಜಾನ್ ಸ್ಟೇನ್‌ಬೆಕ್‌ರ ಕೆಲಸಗಳಿಂದ ಪ್ರೇರಿತರಾಗಿದ್ದರು. ಆತನ ಸಹೋದರ ವಾಘ್ನ್ ಅವರು ಯುನೈಟೆಡ್ ಸ್ಟೇಟ್ಸ್‌ನಲ್ಲಿನ ಸಮುದಾಯದ ಅಭಿವೃದ್ಧಿಗಾಗಿ ಶ್ರಮಿಸಿದ ಪ್ರಮುಖರಲ್ಲಿ ಒಬ್ಬರು, ಹಾಗೂ ಅವರು ಯೂನಿವರ್ಸಿಟಿ ಆಫ್ ಮಿಸ್ಸಿಸ್ಸಿಪ್ಪಿಯಲ್ಲಿ ಪಬ್ಲಿಕ್ ಅಡ್ಮಿನಿಸ್ಟ್ರೇಶನ್‌ನಲ್ಲಿ ಪ್ರೊಫೆಸರ್ ಆಗಿದ್ದರು.
ಶಿಕ್ಷಣ
1977ರ ಸಮಯದಲ್ಲಿ ಗ್ರಿಶಮ್ ಮಿಸ್ಸಿಸ್ಸಿಪ್ಪಿ ಸ್ಟೇಟ್ ಯೂನಿವರ್ಸಿಟಿಯಿಂದ ಅಕೌಂಟಿಂಗ್‌ನಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದುಕೊಂಡರು ಡೆಲ್ಟಾ ಸ್ಟೇಟ್ ಯೂನಿವರ್ಸಿಟಿಯ ಬೇಸ್‌ಬಾಲ್ ತಂಡಕ್ಕೆ ಸೇರಲು ಗ್ರಿಶಮ್ ಪ್ರಯತ್ನಿಸಿದರು, ಆದರೆ ಆ ತಂಡದ ಕೋಚ್ ಆದ ಬಾಸ್ಟನ್ ರೆಡ್ ಸಾಕ್ಸ್‌ನ ಪಿಚರ್ ದೇವ್ "ಬೂ" ಫೆರಿಸ್ ಅವರಿಂದ ಹೊರಹಾಕಲ್ಪಟ್ಟನು. ಗ್ರಿಶಮ್ ಹಾಗೂ ಫೆರಿಸ್‌ರನ್ನು ಡೆಲ್ಟಾ ಸ್ಟೇಟ್ ಬೇಸ್‌ಬಾಲ್‌ಗಾಗಿ ಹಣಒಟ್ಟುಗೂಡಿಸಲು ನಿಯೋಜಿಸಲಾಯಿತು. ಆಗ ಒಬ್ಬರಿಗೊಬ್ಬರು ಮಾತನಾಡುತ್ತಾ ಫೆರಿಸ್ ಹೇಗೆ ಮತ್ತು ಏಕೆ ಗ್ರಿಶಮ್‌ನನ್ನು ತಂಡದಿಂದ ಹೊರಹಾಕಿದ ಎಂದು ಹೇಳುತ್ತಾ ಕಾಲೇಜು ಮಟ್ಟದ ಕರ್ವ್ ಬಾಲ್‌ನ ಎಲ್ಲಾ ಪಂದ್ಯಗಳಲ್ಲಿ ಗ್ರಿಶಮ್ ವಿಫಲನಾಗುತ್ತಿದ್ದುದರಿಂದ ಆತ "ಪುಸ್ತಕ ಓದುವುದಕ್ಕೆ ಹೆಚ್ಚು ಸೀಮಿತ"ವಾಗಲಿ ಎಂಬ ಕಾರಣವನ್ನು ತಿಳಿಸಿದರು. ಗ್ರಿಶಮ್ 1981ರಲ್ಲಿ ಯೂನಿವರ್ಸಿಟಿ ಆಫ್ ಮಿಸ್ಸಿಸ್ಸಿಪ್ಪಿ ಸ್ಕೂಲ್ ಆಫ್ ಲಾದಿಂದ ಜುರಿಸ್ ಡಾಕ್ಟರ್‌ ಪದವಿಯನ್ನು ಪಡೆದುಕೊಂಡರು. ಲಾ ಸ್ಕೂಲ್‌ನಲ್ಲಿ ಓದುವಾಗ ಗ್ರಿಶಮ್ ಟ್ಯಾಕ್ಸ್ ಲಾ ದಿಂದ ತನ್ನ ಆಸಕ್ತಿಯನ್ನು ಕ್ರಿಮಿನಲ್ ಹಾಗೂ ಜನರಲ್ ಸಿವಿಲ್ ಲಿಟಿಗೇಶನ್‌ನ ಕಡೆಗೆ ಬದಲಾಯಿಸಿದರು. ಪದವಿ ಮುಗಿಸಿದ ಮೇಲೆ ಅವರು ಸೌಥಾವೆನ್‌ನಲ್ಲಿ ಸುಮಾರು ಹತ್ತು ವರ್ಷಗಳ ಕಾಲ ಒಂದು ಸಣ್ಣ-ನಗರದ ಜನರಲ್ ಲಾ ಪ್ರಾಕ್ಟೀಸ್ ಮಾಡುತ್ತಿದ್ದರು, ಅಲ್ಲಿಯೇ ತಮ್ಮ ಕ್ಲೈಂಟ್‌ಗಳಿಗಾಗಿ ಅವರು ಕ್ರಿಮಿನಲ್ ಲಾ ಹಾಗೂ ಸಿವಿಲ್ ಲಾಗಳ ಕಡೆಗೆ ತಮ್ಮ ಗಮನ ಹರಿಸಿದರು. ಒಬ್ಬ ಯುವ ವಕೀಲರಾಗಿ ಅವರು ತಮ್ಮ ಹೆಚ್ಚಿನ ಸಮಯವನ್ನು ಕೋರ್ಟ್‌ನ ವ್ಯಾಜ್ಯಗಳಲ್ಲಿ ಕಳೆದರು.
ರಾಜಕೀಯ ಜೀವನ
1983ರ ಸಮಯದಲ್ಲಿ ಅವರು ಮಿಸ್ಸಿಸ್ಸಿಪ್ಪಿ ಹೌಸ್ ಆಫ್ ರೆಪ್ರೆಸೆಂಟೇಟಿವ್‌ನ ಡೆಮೊಕ್ರೇಟ್ ಆಗಿ ಆಯ್ಕೆಯಾದರು. ಅಲ್ಲಿ ಅವರು 1990ರವರೆಗೆ ತಮ್ಮ ಸೇವೆಯನ್ನು ಸಲ್ಲಿಸಿದರು. ಅವರು ಶಾಸನಸಭೆಯ ಸದಸ್ಯರಾಗಿದ್ದಾಗ, ಸೌಥಾವೆನ್‌ನಲ್ಲಿ ತಮ್ಮ ಖಾಸಗಿ ಲಾ ಪ್ರಾಕ್ಟೀಸ್‌ ಅನ್ನು ಮುಂದುವರೆಸಿದ್ದರು. ಅವರು $100,000ಗಳಷ್ಟು ಹಣವನ್ನು ಡೆಮೊಕ್ರಟಿಕ್ ಪಾರ್ಟಿ ಅಭ್ಯರ್ಥಿಗಳಿಗಾಗಿ ನೀಡಿದರು. 2007ರ ಸೆಪ್ಟೆಂಬರ್‌ನಲ್ಲಿ, ಹಿಲರಿ ರೋಧಮ್ ಕ್ಲಿಂಟನ್‌ರ ಜೊತೆಯಲ್ಲಿ ಗ್ರಿಶಮ್ ಕಾಣಿಸಿಕೊಂಡರು, ಹಿಲರಿಯವರು 2008ರ U.S. ಅಧ್ಯಕ್ಷ ಸ್ಥಾನಕ್ಕೆ ಗ್ರಿಶಮ್‌ರ ಆಯ್ಕೆಯಾಗಿದ್ದರು,  ಮತ್ತು ಮಾಜಿ ವರ್ಜೀನಿಯಾ ಅಧ್ಯಕ್ಷ ಮಾರ್ಕ್ ವಾರ್ನರ್, ಇವರನ್ನು ಗ್ರಿಶಮ್ ರಿಪಬ್ಲಿಕನ್ ಜಾನ್ ವಾರ್ನರ್‌ರಿಂದ ತೆರವುಗೊಂಡ ಯು.ಎಸ್.ಸೆನೇಟ್‌ನ ಸ್ಥಾನಕ್ಕೆ ಸೂಚಿಸಿದರು. 2006 ವರ್ಜೀನಿಯಾ ಸೆನಟೋರಿಯಲ್ ಚುನಾವಣೆಯಲ್ಲಿ ಮಾಜಿ 0}GOP U.S. ಸೆನೆಟರ್ ಜಾರ್ಜ್ ಅಲೆನ್, Jr. ಇವರೊಂದಿಗೆ ಪ್ರತಿಸ್ಪರ್ಧಿಯಾಗಿ ಸ್ವತಃ ತಮ್ಮನ್ನೇ ಗ್ರಿಶಮ್ ಪರಿಗಣಿಸಿಕೊಂಡರು.
ಮೊದಲ ಕಾದಂಬರಿಗೆ ಸ್ಪೂರ್ತಿ
1984ರಲ್ಲಿ ಹರ್ನಾಂಡೊನ ಡೆಸೊಟೊ ಕೌಟಿ ಕೋರ್ಟ್‌ಹೌಸ್‌ನಲ್ಲಿ ಒಬ್ಬ 12-ವರ್ಷ-ವಯಸ್ಸಿನ ರೇಪ್‌ಗೆ ಒಳಗಾದ ಬಾಲಕಿಯು ಅದನ್ನು ವ್ಯಕ್ತಪಡಿಸುವಾಗ ಗ್ರಿಶಮ್ ಸಾಕ್ಷಿಯಾಗಿದ್ದರು. ಗ್ರಿಶಮ್‌ರ ಅಧಿಕೃತ ವೆಬ್‌ಸೈಟ್‌ನ ಪ್ರಕಾರ, ಗ್ರಿಶಮ್ ತಮ್ಮ ಉಳಿದ ಸಮಯವನ್ನು ಅವರ ಮೊದಲ ಕಾದಂಬರಿ ಬರೆಯುವುದಕ್ಕಾಗಿ ಉಪಯೋಗಿಸಿಕೊಳ್ಳುತ್ತಿದ್ದರು, ಅದರಲ್ಲಿ "ಆ ಬಾಲಕಿಯ ತಂದೆಯು ಆಕ್ರಮಣಕಾರಿಗಳನ್ನು ಕೊಲೆ ಮಾಡಿದ್ದರೆ ಏನಾಗುತ್ತಿತ್ತು ಎಂಬ ವಿಚಾರವನ್ನು ತೆರೆದಿಟ್ಟಿದ್ದಾರೆ". ಅವರು "ಎ ಟೈಮ್ ಟು ಕಿಲ್‌ ಕಾದಂಬರಿಯನ್ನು ಮೂರು ವರ್ಷಗಳ ಕಾಲಾವಧಿಯನ್ನು ತೆಗೆದುಕೊಂಡು 1987ರಲ್ಲಿ ಮುಗಿಸಿದರು.  ಮೊದಲಿಗೆ ಬಹಳಷ್ಟು ಪ್ರಕಾಶಕರಿಂದ ಇದು ತಿರಸ್ಕರಿಸಲ್ಪಟ್ಟಿತು, ಅದರ ಹಸ್ತ ಲಿಖಿತವನ್ನು ಕೊನೆಗೆ ವಿನ್‌ವುಡ್ ಪ್ರೆಸ್‌ನ ಬಳಿ ತಂದಾಗ ಅವರು ವಿನಯವಾಗಿ 5,000 ಪ್ರತಿಗಳನ್ನು ಮುದ್ರಿಸಿದರು ಹಾಗೂ 1988ರ ಜೂನ್‌ನಲ್ಲಿ ಪ್ರಕಟಗೊಳಿಸಿದರು."
"ಎ ಟೈಮ್ ಟು ಕಿಲ್ ಕಾದಂಬರಿ ಮುಗಿಸಿದ ನಂತರ ಗ್ರಿಶಮ್ ಅವರು ಇನ್ನೊಂದು ಕಾದಂಬರಿಯನ್ನು ಬರೆಯಲು ಪ್ರಾರಂಬಿಸಿದರು, ಇದು ಒಬ್ಬ ಯುವ ವಕೀಲನು " ಸ್ಪಷ್ಟ ಪರಿಪೂರ್ಣ ಕಾನೂನು  ಸಂಸ್ಥೆಯ ಆಮಿಷಕ್ಕೆ ಒಳಗಾಗಿದ್ದ ಕಥೆ ಆದರೆ ಅದರಲ್ಲಿರುವುದು ನಿಜವಾಗಲೂ ಇದ್ದದ್ದಾಗಿರಲಿಲ್ಲ."  ಆ ಎರಡನೆಯ ಪುಸ್ತಕ, ದ ಫರ್ಮ್,  1991ರ ಹೆಚ್ಚಿನ ಸಂಖ್ಯೆಯಲ್ಲಿ ಮಾರಾಟವಾದ ಕಾದಂಬರಿಯಾಗಿತ್ತು. ನಂತರದಲ್ಲಿ ಗ್ರಿಶಮ್ ಅವರು ಪ್ರತಿವರ್ಷಕ್ಕೊಮ್ಮೆ ಒಂದು ಪುಸ್ತಕವನ್ನು ಬರೆದರು, ಅದರಲ್ಲಿ ಹೆಚ್ಚಿನವು ಜನಪ್ರಿಯ ಹಾಗೂ ಹೆಚ್ಚು ಮಾರಾಟವಾದವು. ಅವರು ಪುಸ್ತಕಗಳಲ್ಲಿ ಏಳು  ಅತಿ ಹೆಚ್ಚು ಮಾರಾಟದಲ್ಲಿ ಮೊದಲ-ಸ್ಥಾನ ಪಡೆದ ವರ್ಷದ ಕಾದಂಬರಿಗಳಾಗಿದ್ದವು (1994, 1995, 1998, 1999, 2000, 2002, ಮತ್ತು 2005).
2001ರಲ್ಲಿ ಎ ಪೆಯಿಂಟೆಡ್ ಹೌಸ್ ಬರೆಯುವುದರೊಂದಿಗೆ ಪ್ರಾರಂಭಿಸಿದ ಇವರು ಕಾನೂನು ವಿಷಯದಿಂದ ಸಾಮಾನ್ಯ ದಕ್ಷಿಣದ ಹಳ್ಳಿಗಳ ವಿಷಯಗಳನ್ನು ಬರೆದರು ಜೊತೆಗೆ ಲೀಗಲ್ ಥ್ರಿಲ್ಲರ್‌ಗಳನ್ನು ಬರೆಯುವುದನ್ನು ಮುಂದುವರೆಸಿದರು.
ಪಬ್ಲಿಷರ್ಸ್ ವೀಕ್ಲಿ ಗ್ರಿಶಮ್‌ರನ್ನು "90ರ ದಶಕ ಅತಿ ಹೆಚ್ಚು ಪ್ರತಿಗಳ ಮಾರಾಟವಾದ ಕಾದಂಬರಿಗಾರ" ಎಂದು   ಪ್ರಕಟಿಸಿತು, ಕಾದಂಬರಿಯ 60,742,289 ಪ್ರತಿಗಳು ಮಾರಾಟವಾಗಿದ್ದವು. ಮೊದಲ ಮುದ್ರಣದಲ್ಲಿ ಎರಡು ಮಿಲಿಯನ್ ಪ್ರತಿಗಳ ಮಾರಾಟವಾದ ಕೆಲವೇ ಲೇಖಕರಾದ ಟಾಮ್ ಕ್ಲಾನ್ಸಿ ಮತ್ತು ಜೆ. ಕೆ. ರೋಲಿಂಗ್‌ ಇವರುಗಳ ಜೊತೆಗೆ ಗ್ರಿಶಮ್ ಕೂಡಾ ಒಬ್ಬರಾದರು. ಯುನೈಟೆಡ್ ಸ್ಟೇಟ್ಸ್ ಒಂದರಲ್ಲೆ  ಗ್ರಿಶಮ್‌ರ 1992ರ ಕಾದಂಬರಿ ದ ಪೆಲಿಕನ್ ಬ್ರೀಫ್‌ ನ 11,232,480 ಪ್ರತಿಗಳು ಮಾರಾಟವಾದವು.
ಕೋರ್ಟ್‌ರೂಮ್‌ಗೆ ಪುನಃ-ಹಾಜರಾಗಿದ್ದು
ಐದು ವರ್ಷಗಳ ಕಾಲ ಬಿಡುವು ತೆಗೆದುಕೊಂಡು ಪುನಃ 1996ರಲ್ಲಿ ಲಾ ಪ್ರಾಕ್ಟೀಸ್‌ಗೆ ಗ್ರಿಶಮ್ ಹಿಂದಿರುಗಿದರು. ಅವರ ಅಧಿಕೃತ ವೆಬ್‌ಸೈಟ್‌ನ ಪ್ರಕಾರ, ಅವರು ಕಾನೂನಿನಿಂದ ನಿವೃತ್ತಿ ಹೊಂದುವ ಮೊದಲೆ.... ರೈಲು ಮಾರ್ಗದಲ್ಲೆ ಕೆಲಸ ಮಾಡುತ್ತಿದ್ದ ಒಬ್ಬ ಬ್ರೇಕ್‌ಮ್ಯಾನ್ ಎರಡು ಕಾರುಗಳ ಮಧ್ಯೆ ಸಿಲುಕಿ ಕೊಲೆಯಾದವನ ಕುಟುಂಬದ ಕೇಸಿನಲ್ಲಿ ವಕಾಲತ್ತು ವಹಿಸಿದ್ದರು...  ಗ್ರಿಶಮ್ ತಮ್ಮ ಕ್ಲೈಂಟ್‌ಗಳ ಪರವಾಗಿ ಯಶಸ್ವಿಯಾಗಿ ವಾದ ಮಾಡಿ ಅವರಿಗೆ ಜೂರಿ ಅವಾರ್ಡ್‌ ನೊಂದಿಗೆ  $683,500ಮೊತ್ತದ ಹಣವನ್ನು ಕೊಡಿಸಿದರು".  ಇನ್ನೊಂದು ಕಾನೂನಿನ ಸಹಭಾಗಿತ್ವದಲ್ಲಿ ಆದ ಒಂದು ಷರತ್ತು ಇನ್ನೋಸೆನ್ಸ್ ಪ್ರಾಜೆಕ್ಟ್‌ನ ಬೋರ್ಡ್ ಆಫ್ ಡೈರೆಕ್ಟರ್ಸ್‌ನಲ್ಲಿ ಸ್ಥಾನ ಪಡೆಯುವುದಕ್ಕಾಗಿ  ಮುಂದುವರೆದು, ಸಂಸ್ಥೆಯ   ತಪ್ಪಿತಸ್ಥರೆಂದು ಹೇಳಲಾದವರಿಗೆ DNA ಪರೀಕ್ಷೆಯ ಮೂಲಕ ಮುಗ್ಧ ಎಂದು ನಿರ್ದೋಷಿಎಂದು ಸಾಬೀತು ಪಡಿಸಿದರು
ಮಾನನಷ್ಟ ಮೊಕದ್ದಮೆ
ಸೆಪ್ಟೆಂಬರ್ 28, 2007ರಂದು, US ಜಿಲ್ಲಾ ನ್ಯಾಯಾಲಯದಲ್ಲಿ ಮಾಜಿ ಪೊಂಟೊಟೊಕ್ ಕೌಂಟಿ, ಒಕ್ಲಹಾಮದ ಸರ್ಕಾರಿ ಜಿಲ್ಲಾ ವಕೀಲ ಬಿಲ್ ಪೀಟರ್ಸನ್, ಮಾಜಿ ಒಕ್ಲಹಾಮ ಸ್ಟೇಟ್ ಬ್ಯೂರೋ ಆಫ್ ಇನ್ವೆಸ್ಟಿಗೇಷನ್ ಏಜೆಂಟ್ ಗ್ಯಾರಿ ರೋಗರ್ಸ್, ಮತ್ತು ಕ್ರಿಮಿನಲಿಸ್ಟ್ ಮೆಲ್ವಿನ್ ಹೆಟ್ ಅವರುಗಳಿಗೆ ಗ್ರಿಶಮ್‌ರಿಂದ ಮಾನಹಾನಿಯಾಗಿದೆ ಎಂದು ಅರ್ಜಿ ಸಲ್ಲಿಸಿದ್ದರು. ಈ ಮೊಕದ್ದಮೆಯಲ್ಲಿ ಗ್ರಿಶಮ್‌ ಹಾಗೂ ಇನ್ನು ಇಬ್ಬರು ಲೇಖಕರನ್ನು ಅವರ ಪುಸ್ತಕದಲ್ಲಿ ಕೊಲೆಯ ಬಗ್ಗೆ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಜನರಿಗೆ ಗೊತ್ತಾಗುವಂತೆ ಬಹಿರಂಗ ಪಡಿಸಿದ್ದರಿಂದ ಭಾವನಾತ್ಮಕವಾಗಿ ಆ ವ್ಯಕ್ತಿಯನ್ನು ಕಷ್ಟಕ್ಕೀಡು ಮಾಡಿದ್ದಕಾಗಿ ಮಾನಹಾನಿ ಮೊಕದ್ದಮೆ ಹೂಡಿ ಕಾನೂನು ರೀತಿಯ ಕ್ರಮ ಜರುಗಿಸುವಂತೆ ಕೇಳಲಾಯಿತು. ಅದಾ, ಒಕ್ಲಹೊಮಾದಲ್ಲಿ ನಡೆದ ಕಾಕ್‌ಟೈಲ್ ಪರಿಚಾರಿಕೆಯ ಹತ್ಯೆಯ ತನಿಖೆ ನಡೆಸಿದ ನಂತರ ಗ್ರಿಶಮ್ ಅದನ್ನು ತಮ್ಮ ಪುಸ್ತಕ ದ ಇನ್ನೋಸೆಂಟ್‌ ನಲ್ಲಿ ವಿವರವಾಗಿ ಬರೆದಿದ್ದಾರೆ, ಮತ್ತು ಸುಮಾರು 12 ವರ್ಷಗಳ ನಂತರ ನಡೆಸಿದ DNA ಪರೀಕ್ಷೆಯಿಂದ ರೋನ್ ವಿಲ್ಲಿಮ್ಸನ್ ಮತ್ತು ಡೆನ್ನಿಸ್ ಫ್ರಿಟ್ಜ್ ಎಂಬುವವರನ್ನು ದೋಷ ವಿಮುಕ್ತರನ್ನಾಗಿ ಮಾಡಲಾಯಿತು. ಸೆಪ್ಟೆಂಬರ್ 18, 2008ರಂದು ನ್ಯಾಯಾಲಯದಲ್ಲಿ ಮೊಕದ್ದಮೆಯನ್ನು ವಿಸರ್ಜಿಸಲಾಯಿತು, ನ್ಯಾಯದೀಶರು, ರೋನ್ ವಿಲ್ಲಿಮ್ಸನ್ ಮತ್ತು ಡೆನ್ನಿಸ್  ಫ್ರಿಟ್ಜ್ ಅವರುಗಳ ಮೇಲಿದ್ದ ತಪ್ಪು ನಂಬಿಕೆಯಿಂದ ಹೀಗಾಗಿದೆ ಇವರಿಬ್ಬರೂ ಮುಚ್ಚುಮರೆಯಿಲ್ಲದೆ ಮತ್ತು ಬಹು ವಿವರವಾಗಿ ಚರ್ಚಿಸಬೇಕಾಗಿತ್ತು" ಎಂದಿದ್ದಾರೆ.
ಜಾನ್ ಗ್ರಿಶಮ್ ರೂಮ್
ದ ಮಿಸ್ಸಿಸ್ಸಿಪ್ಪಿ ಸ್ಟೇಟ್ ಯೂನಿವರ್ಸಿಟಿ ಲೈಬ್ರರಿಯ ಹಸ್ತ ಲಿಖಿತ ವಿಭಾಗವು, ಜಾನ್ ಗ್ರಿಶಮ್ ರೂಮ್  ಅನ್ನು ನಿರ್ವಹಣೆ ಮಾಡುತ್ತದೆ, ಲೇಖಕರು ಮಿಸ್ಸಿಸ್ಸಿಪ್ಪಿ ಸ್ಟೇಟ್‌ನ ಪ್ರತಿನಿಧಿಯಾಗಿ ಮಾಡಿದ ಕೆಲಸಗಳು ಬರೆದ ಪುಸ್ತಕಗಳ ಸಂಗ್ರಹ ಹಾಗೂ ಅದಕ್ಕೆ ಸಂಬಂಧಪಟ್ಟ ಅವರ ಲೇಖನಗಳು ಇಲ್ಲಿವೆ.
ಗ್ರಿಶಮ್ ಅವರು ಜೀವನದುದ್ದಕ್ಕೂ ಬೇಸ್‌ಬಾಲ್‌ನ ಮೇಲಿದ್ದ ಪ್ರೀತಿಗೆ ಅವರ ಕಾದಂಬರಿ ಎ ಪೆಯಿಂಟೆಡ್ ಹೌಸ್ ಸಾಕ್ಷಿಯಾಗಿದೆ. ಆಕ್ಸ್‌ಫರ್ಡ್, ಮಿಸ್ಸಿಸ್ಸಿಪ್ಪಿ, ಮತ್ತು ಚಾರ್ಲೊಟ್ಟೆಸ್ವಿಲ್ಲೆ, ವರ್ಜೀನಿಯಾ ಎರಡರಲ್ಲಿಯ ಲಿಟಲ್ ಲೀಗ್ ಚಟುವಟಿಕೆಗಳಿಗೆ ಪ್ರೇರಣೆ ನೀಡುತ್ತಿದ್ದರು. ಹ್ಯಾರಿ ಕಾನ್ನಿಕ್, Jr. ನಟಿಸಿದ ಬೇಸ್‌ಬಾಲ್ ಚಲನಚಿತ್ರ ಮಿಕ್ಕಿ ಯ ಮೂಲ ಚಿತ್ರಕಥೆಯನ್ನು ಗ್ರಿಶಮ್ ಅವರೆ ಬರೆದು ಚಿತ್ರ ನಿರ್ಮಿಸಿದರು. ಏಪ್ರಿಲ್ 2004ರಲ್ಲಿ ಚಲನಚಿತ್ರದ DVDಯು ಬಿಡುಗಡೆಯಾಯಿತು. ಮಿಸ್ಸಿಸ್ಸಿಪ್ಪಿ ಸ್ಟೇಟ್ ಯೂನಿವರ್ಸಿಟಿಯ ಬೇಸ್‌ಬಾಲ್ ತಂಡದ ಆರಾಧಕರಾಗಿಯೇ ಇದ್ದರು ಮತ್ತು ಯೂನಿವರ್ಸಿಟಿಯೊಂದಿಗಿನ ತಮ್ಮ ನಂಟನ್ನು ಕೂಡಾ ಬರೆದಿದ್ದಾರೆ ಹಾಗೂ ತಮ್ಮ ಪುಸ್ತಕ ಡ್ಯೂಡಿ ಫೀಲ್ಡ್: A Celebration of MSU Baseball ನ ಪೀಠಿಕೆ ಯಲ್ಲಿ Left Field Lounge ನ ಬಗ್ಗೆ ಬರೆದಿದ್ದಾರೆ.
ಗ್ರಿಶಮ್ ಅವರ ತಾಯ್ನಾಡಿನ ದಕ್ಷಿಣದ ಸಾಹಿತ್ಯದ ಸಂಪ್ರದಾಯಗಳನ್ನು ಉಳಿಸಿ ಬೆಳೆಸಲು ಬಹಳಷ್ಟು ಪ್ರೇರಣೆ ಹಾಗೂ ಪ್ರಯತ್ನಗಳನ್ನು ಮಾಡಿದ್ದರು ಅದರಿಂದಾಗಿ ಅವರು ಸಾಹಿತ್ಯದ ಸಮುದಾಯದಲ್ಲಿ ಹೆಚ್ಚು ಚಿರಪರಿಚಿತರಾಗಿದ್ದರು. ಅವರು ವಿದ್ಯಾರ್ಥಿವೇತನಗಳನ್ನು ನೀಡಿದರು ಮತ್ತು ಮಿಸ್ಸಿಸ್ಸಿಪ್ಪಿ ಯೂನಿವರ್ಸಿಟಿಯ ಇಂಗ್ಲೀಷ್ ವಿಭಾಗದಲ್ಲಿ ವಾಸಿಸುತ್ತ ಹಾಗೂ ಗ್ಯಾಜುಯೇಟ್ ಕ್ರಿಯೇಟಿವ್ ರೈಟಿಂಗ್ ಪ್ರೋಗ್ರಾಮ್ ಮತ್ತು ಅವರು ಆಕ್ಸ್‌ಫರ್ಡ್ ಅಮೆರಿಕನ್ ಎಂಬ ಮ್ಯಾಗಜೀನ್‌ನ ಸ್ಥಾಪಕ ಪ್ರಕಾಶಕರಾಗಿ ಅದನ್ನು ಸಾಹಿತ್ಯ ಬರವಣಿಗೆಗಾಗಿ ಅರ್ಪಿಸಿದ್ದರು. ಈ ಮ್ಯಾಗಜೀನ್ ವಾರ್ಷಿಕ ಸಂಗೀತದ ಪುರವಣಿಗೆ ಪ್ರಸಿದ್ಧಿಯಾಗಿದೆ, ಪ್ರತಿಗಳ ಜೊತೆಗೆ ದಕ್ಷಿಣದ ಸಂಗೀತಗಾರರ ಜಾನಪದ, ದೇಶದ-ವೆಸ್ಟರ್ನ್ ಮತ್ತು ರಾಕ್ ಸಂಗೀತವನ್ನೊಳಗೊಂಡ ಒಂದು CD ಕೂಡಾ ಇರುತ್ತಿದ್ದುದು ವಿಶೇಷ.
2006 ಅಕ್ಟೋಬರ್‌ನಲ್ಲಿನ ಚಾರ್ಲಿ ರೋಸ್ ಶೋ ನಲ್ಲಿನ ಒಂದು ಸಂದರ್ಶನದಲ್ಲಿ, ಅಲ್ಲಿ ಗ್ರಿಶಮ್ ಅವರು  ಒಂದು ಪುಸ್ತಕ ಬರೆಯಲು ಸಾಮಾನ್ಯವಾಗಿ ಆರು ತಿಂಗಳ ಸಮಯ ತೆಗೆದುಕೊಳ್ಳುವುದಾಗಿ ಮತ್ತು ಅವರ ಬಲು ಮೆಚ್ಚಿನ ಲೇಖಕ ಜಾನ್ ಲಿ ಕೇರ್ರ್ ಎಂದು ಹೇಳಿದರು.
ಸಂಸಾರ ಜೀವನ
ಗ್ರಿಶಮ್ ತಮ್ಮನ್ನು ತಾವು ಒಬ್ಬ "ಮಧ್ಯಮ ಬಾಪ್ಟಿಸ್ಟ್" ಎಂದು ಹೇಳಿಕೊಳ್ಳುತ್ತಾರೆ, ಬ್ರೆಜಿಲ್‌ನಲ್ಲಿರುವ ತಮ್ಮ ಚರ್ಚಿನಲ್ಲಿ ಒಂದು ಮಿಶನ್ ಸರ್ವಿಸ್ ಪ್ರಾರಂಭಿಸಿದ್ದಾರೆ ; ಇಲ್ಲಿ ಗ್ರಿಶಮ್ ಅವರ ಎರಡು ಕಾದಂಬರಿಗಳನ್ನು ನೀಡಲಾಗುತ್ತದೆ ಅವೆಂದರೆ: ಗಟ್ಟಿಯಾದ ಧಾರ್ಮಿಕಶ್ರದ್ಧೆಯುಳ್ಳ ವಸ್ತುವುಳ್ಳ ದ ಟೆಸ್ಟಮೆಂಟ್   ಮತ್ತು ದ ಪಾರ್ಟ್ನರ್ ಅವರು ತಮ್ಮ ಹೆಂಡತಿ ರಿನೀ ಜೋನ್ಸ್ ಮತ್ತು ಅವರ ಎರಡು ಮಕ್ಕಳು ಟೈ ಮತ್ತು ಶೀ ಜೊತೆಯಲ್ಲಿ ವಾಸಿಸುತ್ತಾರೆ. ಗ್ರಿಶಮ್ ತಮ್ಮ ವೆಬ್‌ಸೈಟ್‌ನಲ್ಲಿ ಹೇಳಿರುವಂತೆ ಅವರ ಕುಟುಂಬವು ಅವರ ಆಕ್ಸ್‌ಫರ್ಡ್, ಮಿಸ್ಸಿಸ್ಸಿಪ್ಪಿಯ ಹೊರಭಾಗದಲ್ಲಿರುವ "ಫಾರ್ಮ್‌"ನಲ್ಲಿರುವ ವಿಕ್ಟೋರಿಯನ್ ಹೋಮ್ ಹಾಗೂ ಚಾರ್ಲೊಟ್ಟೆಸ್ವಿಲ್ಲೆ, ವರ್ಜೀನಿಯಾ ಸಮೀಪವಿರುವ ಮನೆ ಎರಡರಲ್ಲೂ ತಮ್ಮ ಸಮಯವನ್ನು ಕಳೆಯುತ್ತಾರೆ".  2008ರಲ್ಲಿ,  ಚಾಪೆಲ್ ಹಿಲ್, ನಾರ್ಥ್ ಕರೋಲಿನಾದಲ್ಲಿ ಗ್ರಿಶಮ್ ಹಾಗೂ ರಿನೀ ಸೇರಿ ಒಂದು ಮನೆಯನ್ನು ಖರೀದಿಸಿದರು.
ಉಲ್ಲೇಖಗಳು
ಆತನ 120-ಅಡಿ ದೋಣಿಯ ಬಗ್ಗೆ ಓದುವಾಗ ಅಲ್ಲಿ ಏನೋ ತಪ್ಪಿದೆ ಎಂದು ನನಗೆ ತಿಳಿದಿದೆ. ನಿಮ್ಮ ಬಳಿ ಅಷ್ಟುದೊಡ್ಡ ದೋಣಿಯನ್ನು ಹೊಂದಿದ್ದರೆ ನೀವೊಬ್ಬ ಬಿಲಿಯನೇರ್ ತರಹ ಇರಬೇಕಿತ್ತು. ನ್ಯೂಯಾರ್ಕ್‌ನ ವಕೀಲರಾಗಿ ನೀವು ಹಾಗೆ ಮಾಡಲಾಗುವುದಿಲ್ಲ. ನಿಮ್ಮ ಸಂಸ್ಥೆಯು ಎಷ್ಟು ದೊಡ್ಡದಿದೆ ಎಂಬುದನ್ನು ನಾನು ನಿರ್ಲಕ್ಷಿಸುತ್ತೇನೆ...   ಹಾಗೂ ನನಗೆ ಇನ್ನು ಒಳ್ಳೆಯದನ್ನು ಮಾಡಲಾಗುವುದಿಲ್ಲ. ಅದನ್ನು ನನ್ನಿಂದ ಸುಧಾರಿಸಲೂ ಆಗುವುದಿಲ್ಲ. ದ ಸುಶಿ ರೆಸ್ಟೋರೆಂಟ್ (ಡ್ರೀಯರ್) ಒಡೆತನವಿದೆಯೇ? ಎಲಾ ಕಾರುಗಳು? ಕಾರ್ಯದರ್ಶಿಗಳು ಒಂದು ವರ್ಷದಲ್ಲಿ $200,000 ಗಳಿಸುತ್ತಿದ್ದಾರೆಯೇ? ಇದು ಅತಿಯಾಯ್ತು. "ನಾನು ಇದರ ಮೂಲವಸ್ತುವನ್ನು ನೋಡುತ್ತಿದ್ದಂತೆಯೇ ನನ್ನ ಕಲ್ಪನಾಶಕ್ತಿಯ ವೇಗ ಹೆಚ್ಚಾಗಿ ಹೋಗುತ್ತಿದೆ'' "
ಹೊರಗಿನ ಕೊಂಡಿಗಳು
ವರ್ಗ:1955ರ ಪೀಳಿಗೆ ವರ್ಗ:ಅಮೆರಿಕಾದ ಥ್ರಿಲ್ಲರ್ ಲೇಖಕರು ವರ್ಗ:ಅಮೆರಿಕಾದ ಕಾದಂಬರಿಕಾರರು ವರ್ಗ:ಮಿಸ್ಸಿಸ್ಸಿಪ್ಪಿ ಸ್ಟೇಟ್ ಯೂನಿವರ್ಸಿಟಿ ಅಲುಮಿನಿ ವರ್ಗ:ಯೂನಿವರ್ಸಿಟಿ ಆಫ್ ಮಿಸ್ಸಿಸ್ಸಿಪ್ಪಿ ಅಲುಮಿನಿ ವರ್ಗ:ಅಮೇರಿಕಾದ ಬಾಪ್ಟಿಸ್ಟ್ಗ‌ಳು. ವರ್ಗ:ಈಗಿರುವ ಜನರು ವರ್ಗ:ಮಿಸ್ಸಿಸ್ಸಿಪ್ಪಿ ಹೌಸ್ ಆಫ್ ರೆಪ್ರೆಸೆಂಟೇಟೀವ್ಸ್‌ನ ಸದಸ್ಯರುಗಳು ವರ್ಗ:ಮಿಸ್ಸಿಸ್ಸಿಪ್ಪಿ ಡೆಮೊಕ್ರಾಟ್ಸ್ ವರ್ಗ:ಮಿಸ್ಸಿಸ್ಸಿಪ್ಪಿ ವಕೀಲರು ವರ್ಗ:ಮಿಸ್ಸಿಸ್ಸಿಪ್ಪಿಯ ಲೇಖಕರು ವರ್ಗ:ಆರ್ಕನ್ಸಾಸ್ ಲೇಖಕರು ವರ್ಗ:ವರ್ಜೀನಿಯಾದ ಲೇಖಕರು ವರ್ಗ:ಆರ್ಕನ್ಸಾಸ್ ಜೊನೆಸ್ಬೊರೊದ ಜನರು ವರ್ಗ:ಮಿಸ್ಸಿಸ್ಸಿಪ್ಪಿಯ ಆಕ್ಸ್‌ಫರ್ಡ್ ಜನರು ವರ್ಗ:ಚಾರ್ಲೊಟ್ಟೆಸ್ವಿಲ್ಲೆ, ವರ್ಜೀನಿಯಾದ ಜನರು ವರ್ಗ:ಲೇಖಕರು
ಕಿಶನ್ ಶ್ರೀಕಾಂತ್
ಕಿಶನ್ ಶ್ರೀಕಾಂತ್, ಭಾರತದ ಚಿತ್ರನಟ ಹಾಗು ನಿರ್ದೇಶಕ. ಜನವರಿ ೨೦೦೪ರಲ್ಲಿ ಆಗಲೆ ೨೪ ಚಿತ್ರಗಳಲ್ಲಿ ನಟಿಸಿ ಕೇರ್ ಆಫ್ ಫುಟ್ಪಾತ್ ಎಂಬ ಚಿತ್ರವನ್ನು ನಿರ್ದೇಶಿಸಿದರು. ಇದು ತಾವೇ ಬರೆದ ಸಣ್ಣ ಕಥೆಯಿಂದ ಅಳವಡಿಸಕೊಳ್ಳಲಾಗಿತ್ತು. ನವೆಂಬರ್ ೨೦೦೬ರಲ್ಲಿ ಗಿನ್ನೆಸ್ ದಾಖಲೆಗಳ ಪುಸ್ತಕಕ್ಕೆ ಇವರು ಸೇರಿದರು - ಪ್ರಪಂಚದಲ್ಲಿ ಚಿತ್ರ ನಿರ್ದೇಶಿಸಿದ ಅತೀ ಕಿರಿಯ ಬಾಲಕ ಎಂದು.
ಜೀವನ
ಶ್ರೀಕಾಂತ್ ಹಾಗು ಶೈಲಜರವರ ಪುತ್ರರಾದ ಇವರಿಗೆ ಕಿರಣ್ ಎಂಬ ಸಹೋದರ ಇದ್ದಾರೆ.
ವಿದ್ಯಾಭಾಸ
ತಮ್ಮ ೧೦ನೇ ತರಗತಿಯಲ್ಲಿ ೯೩% ಗಳಿಸಿದ ಇವರು ಕರ್ನಾಟಕ ಸರ್ಕಾರದಿಂದ ಮೆಚ್ಚುಗೆಯನ್ನು ಪಡೆದರು. ೧೦ನೇ ತರಗತಿಯಾದ ತಕ್ಷಣ ಸರ್ಕಾರಕ್ಕೆ ಎಂ.ಏ ಪದವಿ ಮಾಡಲು ಅನುಮತಿ ಪಡೆಯಲು ಪತ್ರ ಬರೆದರು. ಅವರ ಹಾಗು ಕರ್ನಾಟಕ ಸ್ಟೇಟ್ ಓಪನ್ ವಿಶ್ವವಿದ್ಯಾಲಯದ ಒಪ್ಪಿಗೆಯ ನಂತರ ವಿಜ಼ತೂನ್ಸ್ ಕಾಲೇಜ್ ಆಫ್ ಮೀಡಿಯ ಅಂಡ್ ಡಿಸೈನ್, ಬೆಂಗಳೂರಿನಲ್ಲಿ ಎಂ.ಏ ಪದವಿಗೆ ತರಬೇತಿ ತೆಗೆದುಕೊಳ್ಳುತ್ತಿದ್ದಾರೆ.
ಸಾಲಿ ರಾಮಚಂದ್ರ ರಾಯರು
ಬಾಲ್ಯ ಜೀವನ
ಸಾಲಿ ರಾಮಚಂದ್ರ ರಾಯರು ಜನಿಸಿದ್ದು ೧೮೮೮ರ ಅಕ್ಟೋಬರ್ ೧೦ರಂದು. ರಾಮದುರ್ಗ ಅವರ ಹುಟ್ಟೂರು ತಂದೆ ಸುಬ್ರಾಯ ಸಾಲಿಯವರು. ಬಾಲ್ಯದಲ್ಲೇ ತಂದೆ-ತಾಯಿರನ್ನು ಕಳೆದುಕೊಂಡು ಅನಾಥರಾಗಿ ಬೆಳಗಾವಿ ಬಿಜಾಪುರಕ್ಕೆ ಬಂದು ವಾರಾನ್ನ ಮಾಡಿಕೊಂಡು ವಿದ್ಯಾಭ್ಯಾಸ ಮಾಡಿದರು.
ಉದ್ಯೋಗ
ಮೆಟ್ರಿಕ್ ಪರೀಕ್ಷೆಯಲ್ಲಿ ಉತ್ತೀರ್ಣರಾಗಿ ಅಂಚೆ ಕಛೇರಿಯಲ್ಲಿ ನೌಕರಿ ಹಿಡಿದರು. ನಂತರ ಸ್ವಾತಂತ್ರ್ಯ ಹೋರಾಟದಲ್ಲಿ ಧುಮುಕಿ ನೌಕರಿ ಬಿಟ್ಟರು. ಕೆಲಕಾಲ ಹುಬ್ಬಳ್ಳಿಯ ತೊರವಿ ಹೈಸ್ಕೂಲಿನಲ್ಲಿ ಶಿಕ್ಷಕರಾಗಿ ದುಡಿದರು. ಪುನಃ ನೌಕರಿ ಬಿಟ್ಟು ಪುಣೆಗೆ ಹೋಗಿ ಬಿ.ಎ. ಪರೀಕ್ಷೆ ಪಾಸು ಮಾಡಿ ದರು. ನಂತರ ವಿಜಾಪುರದ ಶೀಕೃಷ್ಣ ಪಾಠಶಾಲೆಯಲ್ಲಿ ನೌಕರಿ ಮಾಡಿದರು. ಅಸಹಕಾರ ಆಂದೋಲನದಲ್ಲಿ ಭಾಗವಹಿಸಲು ಮತ್ತೆ ನೌಕರಿ ತ್ಯಜಿಸಿದರು.
ಸಾಹಿತ್ಯಕ್ಕೆ ಇತರ ಕೊಡುಗೆಗಳು
೧೯೨೪ ರಲ್ಲಿ ಬೆಳಗಾವಿಯಲ್ಲಿ ನಡೆದ ಕಾಂಗ್ರೇಸ್ ಅಧಿವೇಶನದಲ್ಲಿ ಮಹಾತ್ಮ ಗಾಂಧಿಯವರು ಮಾಡಿದ ಭಾಷಣವನ್ನು ಕನ್ನಡಕ್ಕೆ ಅನುವಾದಿಸಿದವರು ಸಾಲಿಯವರು. ಅವರು ಕೆಲಕಾಲ ಆಲೂರರ ಜಯಕರ್ನಾಟಕದಲ್ಲಿ ಉಪ ಸಂಪಾದಕರಾಗಿಯೂ ಸೇವೆ ಸಲ್ಲಿಸಿದರು. ಆಧುನಿಕ ಕನ್ನಡ ಕಾವ್ಯದ ಶ್ರೇಷ್ಠ ಗೀತ ಕವಿ ಎಂದು ಸಾಲಿಯವರನ್ನು ವಿಮರ್ಶಕರು ಬಣ್ಣಿಸಿದ್ದಾರೆ. ಶ್ರೀರಾಮಚರಿತವು ಎಂಬ ಮಹಾಕಾವ್ಯವನ್ನು ೧೯೩೪ರಿಂದ ಕೆಲವು ವರ್ಷಗಳ ಕಾಲ ಬರೆದು ಪ್ರಕಟಿಸಿದರು. ಬಂಗಾಲಿ, ಇಂಗ್ಲಿಷ್, ಗುಜರಾತಿ, ಮರಾಠಿ, ಹಿಂದಿಯಿಂದ ಹಲವಾರು ಕೃತಿಗಳನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ.
ಪ್ರಶಸ್ತಿ
೧೯೬೮ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಅವರು ಪಡೆದರು.
ನಿಧನ
ಸಾಲಿ ರಾಮಚಂದ್ರರಾಯರು ನಿಧನ ಹೊದಿದ್ದು ೧೯೭೮ ಅಕ್ಟೋಬರ್ ೩೧ರಂದು.
ವರ್ಗ : ಕನ್ನಡ ಸಾಹಿತಿ
ಕೆಪ್ಲರ್-೪೫೨ಬಿ
ಕೆಪ್ಲರ್-೪೫೨ಬಿಯು ಒಂದು ಸೌರಾತೀತ ಗ್ರಹ. ಇದು G-ವರ್ಗದ ಕೆಪ್ಲರ್-೪೫೨ ನಕ್ಷತ್ರವನ್ನು ಸುತ್ತುತ್ತದೆ. ಕೆಪ್ಲರ್ ಎಂಬ ವ್ಯೋಮನೌಕೆಯ ದೂರದರ್ಶಕದ ಮೂಲಕ ಇದನ್ನು ಪತ್ತೆಹಚ್ಚಲಾಗಿದೆಯೆಂದು 23 July 2015ರಂದು ನಾಸಾ ಘೋಷಿಸಿತು. ಸೂರ್ಯನನ್ನು ಹೋಲುವ ಒಂದು ನಕ್ಷತ್ರದ ವಾಸಯೋಗ್ಯ ವಲಯದಲ್ಲಿ ಸುತ್ತುವ ಕಲ್ಲುಗುಡ್ಡಗಳನ್ನು ಹೊಂದಿರುವ ಸಂಭಾವ್ಯತೆ ಇರುವ ಹಾಗೂ ಭೂಮಿಗಿಂತ ಹೆಚ್ಚು ಭಾರ ಹೊಂದಿರುವವುಗಳಲ್ಲಿ ಮೊಟ್ಟಮೊದಲಾಗಿ ಕಂಡುಹಿಡಿಯಲ್ಪಟ್ಟ ಗ್ರಹ ಇದು. ಭೂಮಿ ಸಾದೃಶ್ಯತೆಯ ಅನುಕ್ರಮಣಿಕೆಯಲ್ಲಿ ಇದು ಆರನೇ ಸ್ಥಾನ ಪಡೆದಿದೆ.
ಸೌರಮಂಡಲದಿಂದ ಸುಮಾರು ೧೪೦೦ ಜ್ಯೋತಿರ್ವಷಗಳಷ್ಟು ದೂರವಿರುವ ಈ ಗ್ರಹವನ್ನು ತಲುಪಲು ಗಂಟೆಗೆ ೫೯ ಸಾವಿರ ಕಿಲೋಮೀಟರು ವೇಗದಲ್ಲಿ (ನಾಸಾದ New Horizons ವ್ಯೋಮನೌಕೆಗಳ ವೇಗ) ಹೋದರೆ ೨೫.೯ ಮಿಲಿಯ ವರ್ಷಗಳು ಬೇಕು. .
ಗುಣಲಕ್ಷಣಗಳು
ತನ್ನ ನಕ್ಷತ್ರವನ್ನು ಸುತ್ತುವರಿಯಲು ಈ ಗ್ರಹವು ೩೮೫ ಭೂಮಿಯ ದಿನಗಳನ್ನು ತೆಗೆದುಕೊಳ್ಳುತ್ತದೆ. ಆದು ಭೂಮಿಗಿಂತ ೬೦% ದೊಡ್ಡದಾಗಿದೆ. ಪರಿಯೋಜಿತ (ಅಂದರೆ, ಈಗಿರುವ ಅಳೆಯುವ ಪದ್ಧತಿಗಳ ಪ್ರಕಾರ ಅನುಮಾನಿಸಿದ) ಗಾತ್ರದ ಪ್ರಕಾರ ೨೦೧೫ರ ವರೆಗೆ ಕಂಡುಹಿಡಿಯಲಾದ ಭೂಮಿಗಾತ್ರದ ಗ್ರಹಗಳಲ್ಲಿ ಇದು ಅತ್ಯಂತ ಚಿಕ್ಕದು.
ಟಿಪ್ಪಣಿಗಳು
ವರ್ಗ:ಖಗೋಳಶಾಸ್ತ್ರ ವರ್ಗ:ಗ್ರಹಗಳು
ದೇವಿ
ದೇವಿ ದೈವಿಕದ ಸಂಸ್ಕೃತ ಮೂಲ ಶಬ್ದ, ದೇವ ಅದರ ಸಂಬಂಧಿತ ಪುಲ್ಲಿಂಗ ಪದ. ದೇವಿ, ಹಿಂದೂ ಧರ್ಮದ ಶಾಕ್ತ ಸಂಪ್ರದಾಯದಿಂದ ಪರಿಕಲ್ಪಿಸಲ್ಪಟ್ಟ, ದೈವಿಕದ ಸ್ತ್ರೀ ಅಂಶವಾದ ಶಕ್ತಿಗೆ ಸಮಾನಾರ್ಥಕವಾಗಿದೆ. ಅವಳು ಸ್ತ್ರೀ ಪ್ರತಿರೂಪ ಮತ್ತು ಅವಳಿಲ್ಲದೆ, ಪ್ರಜ್ಞೆ ಅಥವಾ ತಾರತಮ್ಯವನ್ನು ಪ್ರತಿನಿಧಿಸುವ, ಪುರುಷ ಅಂಶವು ಶಕ್ತಿಹೀನ ಹಾಗು ಶೂನ್ಯವಾಗಿ ಉಳಿಯುತ್ತದೆ.
ದೇವ
thumb|ಲೋಕಪಾಲ ದೇವರುಗಳು ದೇವ ಎನ್ನುವುದು ದೇವನಾಗರಿ ಲಿಪಿಯಲ್ಲಿ ದೇವರಿಗೆ ಸಂಸ್ಕೃತ ಶಬ್ದ, ದೇವಿ ಅದರ ಸಂಬಂಧಿತ ಸ್ತ್ರೀಲಿಂಗ ಪದ. ಆಧುನಿಕ ಹಿಂದೂ ಧರ್ಮದಲ್ಲಿ, ಅದನ್ನು ಸಡಿಲವಾಗಿ ಯಾವುದೇ ಹಿತಚಿಂತಕ ಅಲೌಕಿಕ ಜೀವಿಯೆಂದು ವ್ಯಾಖ್ಯಾನಿಸಬಹುದು. ಸುರರು ಎಂದೂ ಕರೆಯಲ್ಪಡುವ ಹಿಂದೂ ಧರ್ಮದಲ್ಲಿನ ದೇವರುಗಳನ್ನು ಅವರ ಮಲಸಹೋದರರಾದ ಅಸುರರ ಪಕ್ಕದಲ್ಲಿಡಲಾಗುತ್ತದೆ.
ವರ್ಗ:ಹಿಂದೂ ದೇವತೆಗಳು
ಬಾಂಬೆ ಡಕ್
thumb
ಬಾಂಬೆ ಡಕ್ ಹಾರ್ಪಡಾನ್ ನೆಹೇರಿಯಸ್ ಎಂಬ ಶಾಸ್ತ್ರೀಯ ಹೆಸರುಳ್ಳ ಸಮುದ್ರವಾಸಿ ಮೀನಿನ ರೂಢಿಯ ಇಂಗ್ಲಿಷ್ ಹೆಸರು. ಇದು ಆಫ್ರಿಕದ ಪೂರ್ವ ಕರಾವಳಿ, ಭಾರತ, ಮಲೇಶಿಯ, ಇಂಡೊನೇಶಿಯ ಮತ್ತು ಚೀನದ ಕರಾವಳಿಗಳಲ್ಲಿ ಕಾಣಬರುತ್ತದೆ. ಭಾರತದಲ್ಲಿ ಗುಜರಾತ್ ಮತ್ತು ಮಹಾರಾಷ್ಟ್ರಗಳ ಕರಾವಳಿ ಪ್ರದೇಶಗಳು ಇದರ ಮೀನುಗಾರಿಕೆಗೆ ಪ್ರಸಿದ್ಧವಾಗಿವೆ. ಈ ಪ್ರದೇಶಗಳಲ್ಲಿ ಇದನ್ನು ಬೊಂಬಿಲ್ ಎಂಬ ಹೆಸರಿನಿಂದ ಕರೆಯಲಾಗುತ್ತದೆ. ಆಂಧ್ರ ಪ್ರದೇಶ ಮತ್ತು ಒರಿಸ್ಸಗಳ ಸಮುದ್ರದಲ್ಲಿಯೂ ಗಣನೀಯವಾದ ಮೊತ್ತದಲ್ಲಿ ಬಾಂಬೆ ಡಕ್ಕನ್ನು ಹಿಡಿಯಲಾಗುತ್ತದೆ. ಭಾರತದಲ್ಲಿ ಇತ್ತೀಚೆಗೆ ಹೆಚ್ಚು ಬಳಕೆಗೆ ಬರುತ್ತಿರುವ ಯಂತ್ರಕೌಶಲದಿಂದಾಗಿ ಬಾಂಬೆ ಡಕ್ಕಿನ ಮೀನುಗಾರಿಕೆಗೆ ಹೆಚ್ಚು ಪ್ರಾಶಸ್ತ್ರ ದೊರಕುತ್ತಿದೆ.
೧೯೫೬-೬೫ರ ದಶಕದಲ್ಲಿ ಬಾಂಬೆ ಡಕ್ಕಿನ ಹಿಡಿವಳಿ ಸುಮಾರು ೭೩೯೦೦ ಟನ್‍ಗಳಷ್ಟಿದ್ದು ಸಮುದ್ರದ ಮೀನುಗಳ ಹಿಡಿವಡೆಯಲ್ಲಿ ಸರಾಸರಿ ೧೨.೧೯% ರಷ್ಟಿತ್ತು. ೨೦೦೩ ರಲ್ಲಿ ಇದರ ಹಿಡುವಳಿ ಸುಮಾರು ೧,೩೯,೯೬೧ ಟನ್‍ಗಳಷ್ಟಾಗಿದೆ. ಇದರ ೯೦% ಭಾಗ ಮಹಾರಾಷ್ಟ್ರ ಮತ್ತು ಗುಜರಾತ್ ಕರಾವಳಿಯಿಂದ ಹಿಡಿವಳಿಯಾಗುತ್ತದೆ. ಈ ಎರಡು ರಾಜ್ಯಗಳಲ್ಲಿ ಬಾಂಬೆ ಡಕ್ಕಿನ ಪ್ರಾಮುಖ್ಯ ಕರ್ನಾಟಕ ಮತ್ತು ಕೇರಳ ರಾಜ್ಯಗಳಲ್ಲಿ ಬಂಗಡೆ ಮತ್ತು ಬೈಗೆಯ ಪ್ರಾಮುಖ್ಯದಷ್ಟೇ ಆಗಿದೆ ಎಂದು ಹೇಳಬಹುದು.
ಬಾಂಬೆ ಡಕ್ ಮೀನು ನೀಳದೇಹಿ. ಸುಮಾರು ೪೦ ಸೆಂ.ಮೀ. ಬೆಳೆಯುತ್ತದೆ. ಬೆನ್ನಿನ ಮೇಲೆ ಎರಡು ರೆಕ್ಕೆಗಳಿವೆ. ಬಾಲದ ರೆಕ್ಕೆಯಲ್ಲಿ ಮೂರು ಹಾಲೆಗಳಿವೆ.
ಬೇಟೆಗೆ ಹೆಚ್ಚಾಗಿ ಸಿಗುವ ಮೀನುಗಳು ೬ ರಿಂದ ೨೭ ಸೆಂ.ಮೀ. ಗಳಷ್ಟು ಉದ್ದವಾಗಿರುವುವು, ಇಷ್ಟು ಉದ್ದ ಬೆಳೆಯಲು ಸುಮಾರು ೨ ವರ್ಷ ಹಿಡಿಯುತ್ತದೆ. ಮೀನು ಪ್ರಾಯಕ್ಕೆ ಬರುವುದೂ ೨ ವರ್ಷಗಳಾದ ಮೇಲೆಯೇ. ಮೊಟ್ಟ ಇಡಲು ನಿರ್ದಿಷ್ಟ ಶ್ರಾಯವಿಲ್ಲ. ಪ್ರೌಢ ಹೆಣ್ಣೊಂದು ೨೦,೦೦೦-೧,೦೦,೦೦೦ ಮೊಟ್ಟೆ ಇಡುತ್ತದೆ.
ಬಾಂಬೆ ಡಕ್ ಹೊಟ್ಟೆಬಾಕ ಮೀನು, ಮಾಂಸಾಹಾರಿ, ಸ್ವಜಾತಿಯ ಮೀನನ್ನು ಕೂಡ ತಿಂದುಬಿಡುವುದು. ಅನೇಕ ಜಾತಿಯ ಮೀನುಗಳೂ ಸೀಗಡಿಯೂ ಇದರ ಆಹಾರ. ಬಾಂಬೆ ಡಕ್ ಮೀನನ್ನು ಸಮುದ್ರದಲ್ಲಿ ನೆಡುವ ಸಂಚಿ ಬಲೆಗಳ (ದೋಲ್) ಸಹಾಯದಿಂದ ಹಿಡಿಯುವರು.
ಉಲ್ಲೇಖಗಳು
ವರ್ಗ:ಮೀನುಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡಸಾಲ್ಟ್ ರಾಫೆಲ್
ಡಸಾಲ್ಟ್ ರಾಫೆಲ್ ಮಲ್ಟಿರೋಲ್ ಡಸಾಲ್ಟ್ ಏವಿಯೇಷನ್ ​​ವಿನ್ಯಾಸಗೊಳಿಸಿದ ಮತ್ತು ನಿರ್ಮಿಸಿದ ಯುದ್ಧ ವಿಮಾನ ಫ್ರೆಂಚ್ ಅವಳಿ-ಎಂಜಿನ್, ಕ್ಯಾನಾರ್ಡ್ ಡೆಲ್ಟಾ ವಿಂಗ್, .ವ್ಯಾಪಕ ಶ್ರೇಣಿಯ ಶಸ್ತ್ರಾಸ್ತ್ರಗಳನ್ನು ಹೊಂದಿದ ರಫೇಲ್ ವಾಯು ಪ್ರಾಬಲ್ಯ, ಮಧ್ಯಪ್ರವೇಶ, ವೈಮಾನಿಕ ವಿಚಕ್ಷಣ, ನೆಲದ ಬೆಂಬಲ, ಆಳವಾದ ಮುಷ್ಕರ, ಹಡಗು ವಿರೋಧಿ ಮುಷ್ಕರ ಮತ್ತು ಪರಮಾಣು ತಡೆಗಟ್ಟುವ ಕಾರ್ಯಗಳನ್ನು ನಿರ್ವಹಿಸಲು ಉದ್ದೇಶಿಸಿದೆ. ರಫೇಲ್ ಅನ್ನು ಡಸಾಲ್ಟ್ "ಓಮ್ನಿರೋಲ್" ವಿಮಾನ ಎಂದು ಕರೆಯುತ್ತಾರೆ. 1970 ರ ದಶಕದ ಉತ್ತರಾರ್ಧದಲ್ಲಿ, ಫ್ರೆಂಚ್ ವಾಯುಪಡೆ ಮತ್ತು ನೌಕಾಪಡೆಯು ತಮ್ಮ ಪ್ರಸ್ತುತ ವಿಮಾನಗಳನ್ನು ಬದಲಿಸಲು  ಪ್ರಯತ್ನಿಸುತ್ತಿದ್ದವು.ಅಭಿವೃದ್ಧಿ ವೆಚ್ಚಗಳನ್ನು ಕಡಿಮೆ ಮಾಡಲು ಮತ್ತು ನಿರೀಕ್ಷಿತ ಮಾರಾಟವನ್ನು ಹೆಚ್ಚಿಸಲು, ಫ್ರಾನ್ಸ್ ಯುಕೆ, ಜರ್ಮನಿ, ಇಟಲಿ ಮತ್ತು ಸ್ಪೇನ್‌ನೊಂದಿಗೆ ಚುರುಕುಬುದ್ಧಿಯ ಬಹುಪಯೋಗಿ ಹೋರಾಟಗಾರ ಯೂರೋಫೈಟರ್ ಟೈಫೂನ್ ಅನ್ನು ಉತ್ಪಾದಿಸುವ ವ್ಯವಸ್ಥೆಯನ್ನು ಮಾಡಿತು.
ವರ್ಕ್‌ಶೇರ್ ಮತ್ತು ವಿಭಿನ್ನ ಅವಶ್ಯಕತೆಗಳ ಬಗ್ಗೆ ನಂತರದ ಭಿನ್ನಾಭಿಪ್ರಾಯಗಳು ಫ್ರಾನ್ಸ್ ತನ್ನದೇ ಆದ ಅಭಿವೃದ್ಧಿ ಕಾರ್ಯಕ್ರಮದ ಅನ್ವೇಷಣೆಗೆ ಕಾರಣವಾಯಿತು.ಎಂಟು ವರ್ಷಗಳ ಹಾರಾಟ-ಪರೀಕ್ಷಾ ಕಾರ್ಯಕ್ರಮದ ಭಾಗವಾಗಿ ಜುಲೈ 1986 ರಲ್ಲಿ ಮೊದಲ ಬಾರಿಗೆ ಹಾರಾಟ ನಡೆಸಿದ ಡಸಾಲ್ಟ್ ತಂತ್ರಜ್ಞಾನ ಪ್ರದರ್ಶಕವನ್ನು ನಿರ್ಮಿಸಿತು, ಇದು ಯೋಜನೆಯ ಮುಂದೆ ಹೋಗಲು ದಾರಿಮಾಡಿಕೊಟ್ಟಿತು.ರಫೇಲ್ ಅದರ ಯುಗದ ಇತರ ಯುರೋಪಿಯನ್ ಹೋರಾಟಗಾರರಿಂದ ಭಿನ್ನವಾಗಿದೆ, ಇದನ್ನು ಸಂಪೂರ್ಣವಾಗಿ ಒಂದು ದೇಶವು ನಿರ್ಮಿಸಿದೆ, ಫ್ರಾನ್ಸ್‌ನ ಹೆಚ್ಚಿನ ಪ್ರಮುಖ ರಕ್ಷಣಾ ಗುತ್ತಿಗೆದಾರರಾದ ಡಸಾಲ್ಟ್, ಥೇಲ್ಸ್ ಮತ್ತು ಸಫ್ರಾನ್ ಅವರನ್ನು ಇದು ಒಳಗೊಂಡಿದೆ.
ವಿಮಾನದ ಅನೇಕ ಏವಿಯಾನಿಕ್ಸ್ ಮತ್ತು ವೈಶಿಷ್ಟ್ಯಗಳಾದ ನೇರ ಧ್ವನಿ ಇನ್ಪುಟ್, ಆರ್ಬಿಇ 2 ಎಎ ಸಕ್ರಿಯ ಎಲೆಕ್ಟ್ರಾನಿಕ್ ಸ್ಕ್ಯಾನ್ಡ್ ಅರೇ (ಎಇಎಸ್ಎ) ರೇಡಾರ್ ಮತ್ತು ಆಪ್ಟ್ರೋನಿಕ್ ಸೆಕ್ಟೂರ್ ಫ್ರಂಟಲ್ ಇನ್ಫ್ರಾ-ರೆಡ್ ಸರ್ಚ್ ಮತ್ತು ಟ್ರ್ಯಾಕ್ (ಐಆರ್ಎಸ್ಟಿ) ಸಂವೇದಕವನ್ನು ದೇಶೀಯವಾಗಿ ಅಭಿವೃದ್ಧಿಪಡಿಸಲಾಯಿತು ಮತ್ತು ರಾಫೆಲ್ ಕಾರ್ಯಕ್ರಮಕ್ಕಾಗಿ ಉತ್ಪಾದಿಸಲಾಯಿತು .ಮೂಲತಃ 1996 ರಲ್ಲಿ ಸೇವೆಗೆ ಪ್ರವೇಶಿಸಲು ನಿರ್ಧರಿಸಲಾಗಿದ್ದ, ಶೀತಲ ಸಮರದ ನಂತರದ ಬಜೆಟ್ ಕಡಿತ ಮತ್ತು ಆದ್ಯತೆಗಳಲ್ಲಿನ ಬದಲಾವಣೆಗಳಿಂದಾಗಿ ರಫೇಲ್ ಗಮನಾರ್ಹ ವಿಳಂಬವನ್ನು ಅನುಭವಿಸಿತು.ಈ ವಿಮಾನವು ಮೂರು ಪ್ರಮುಖ ರೂಪಾಂತರಗಳಲ್ಲಿ ಲಭ್ಯವಿದೆ: ರಾಫೆಲ್ ಸಿ ಸಿಂಗಲ್-ಸೀಟ್ ಲ್ಯಾಂಡ್-ಬೇಸ್ಡ್ ಆವೃತ್ತಿ, ರಾಫೆಲ್ ಬಿ ಟ್ವಿನ್-ಸೀಟ್ ಲ್ಯಾಂಡ್-ಬೇಸ್ಡ್ ಆವೃತ್ತಿ, ಮತ್ತು ರಾಫೆಲ್ ಎಂ ಸಿಂಗಲ್-ಸೀಟ್ ಕ್ಯಾರಿಯರ್-ಆಧಾರಿತ ಆವೃತ್ತಿ.2001 ರಲ್ಲಿ ಪರಿಚಯಿಸಲಾದ, ರಫೇಲ್ ಅನ್ನು ಫ್ರೆಂಚ್ ವಾಯುಪಡೆ ಮತ್ತು ಫ್ರೆಂಚ್ ನೌಕಾಪಡೆಯ ವಾಹಕ ಆಧಾರಿತ ಕಾರ್ಯಾಚರಣೆಗಳಿಗಾಗಿ ಉತ್ಪಾದಿಸಲಾಗುತ್ತಿದೆ.ರಫೇಲ್ ಅನ್ನು ಹಲವಾರು ದೇಶಗಳಿಗೆ ರಫ್ತು ಮಾಡಲು ಮಾರಾಟ ಮಾಡಲಾಗಿದೆ, ಮತ್ತು ಇದನ್ನು ಭಾರತೀಯ ವಾಯುಪಡೆ, ಈಜಿಪ್ಟ್ ವಾಯುಪಡೆ ಮತ್ತು ಕತಾರ್ ವಾಯುಪಡೆಯು ಖರೀದಿಸಲು ಆಯ್ಕೆ ಮಾಡಿದೆ.ರಫೇಲ್ ಅನ್ನು ಅಫ್ಘಾನಿಸ್ತಾನ, ಲಿಬಿಯಾ, ಮಾಲಿ, ಇರಾಕ್ ಮತ್ತು ಸಿರಿಯಾಗಳ ವಿರುದ್ಧ ಹೋರಾಡಲು ಬಳಸಲಾಗುತ್ತದೆ.ರಫೇಲ್ನ ಶಸ್ತ್ರಾಸ್ತ್ರಗಳು ಮತ್ತು ಏವಿಯಾನಿಕ್ಸ್ಗೆ ಹಲವಾರು ನವೀಕರಣಗಳನ್ನು 2018 ರೊಳಗೆ ಪರಿಚಯಿಸಲು ಯೋಜಿಸಲಾಗಿದೆ.
ಉಲ್ಲೇಖಗಳು
ವರ್ಗ:ವಿಮಾನಗಳು
ಪನೀರ್ ಟಿಕ್ಕಾ
thumb ಪನೀರ್ ಟಿಕ್ಕಾ ಪನೀರ್‌ನ ತುಂಡುಗಳಿಂದ ತಯಾರಿಸಲ್ಪಡುವ ಒಂದು ಭಾರತೀಯ ಖಾದ್ಯವಾಗಿದೆ. ತುಂಡುಗಳನ್ನು ಸಂಬಾರ ಪದಾರ್ಥಗಳಲ್ಲಿ ಊರಿಟ್ಟು ತಂದೂರ್‌ನಲ್ಲಿ ಬೇಯಿಸಲಾಗುತ್ತದೆ. ಇದು ಚಿಕನ್ ಟಿಕ್ಕಾ ಮತ್ತು ಇತರ ಮಾಂಸದ ಖಾದ್ಯಗಳ ಸಸ್ಯಾಹಾರಿ ಪರ್ಯಾಯವಾಗಿದೆ. ಇದು ಭಾರತದಲ್ಲಿ ಮತ್ತು ಭಾರತೀಯ ವಲಸಿಗರಿರುವ ದೇಶಗಳಲ್ಲಿ ವ್ಯಾಪಕವಾಗಿ ಲಭ್ಯವಿರುವ ಒಂದು ಜನಪ್ರಿಯ ಖಾದ್ಯವಾಗಿದೆ.
ಸಂಬಾರ ಪದಾರ್ಥಗಳಲ್ಲಿ ಊರಿಟ್ಟ ಪನೀರ್‌ನ ತುಂಡುಗಳನ್ನು ಕ್ಯಾಪ್ಸಿಕಂ, ಈರುಳ್ಳಿ ಮತ್ತು ಟೊಮೇಟೊದೊಂದಿಗೆ ಒಂದು ಕೋಲಿನ ಮೇಲೆ ಜೋಡಿಸಲಾಗುತ್ತದೆ. ಈ ಕೋಲುಗಳನ್ನು ತಂದೂರ್‌ನಲ್ಲಿ ಬೇಯಿಸಲಾಗುತ್ತದೆ ಮತ್ತು ತಯಾರಾದ ಖಾದ್ಯವನ್ನು ನಂತರ ನಿಂಬೆ ರಸ ಹಾಗೂ ಚಾಟ್ ಮಸಾಲಾ ಹಾಕಿ ರುಚಿಗೊಳಿಸಿ ಬಿಸಿಯಾಗಿ ಬಡಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಮುಂಬೈನ ಪ್ರೇಕ್ಷಣೀಯ ಸ್ಥಳಗಳು
ಮುಂಬಯಿನಲ್ಲಿರುವ ಪ್ರೇಕ್ಷಣೀಯ ಸ್ಥಳಗಳು :
ವರ್ಗ:ಮುಂಬಯಿ
ಸೌರಾತೀತ ಗ್ರಹ
ಸೌರಾತೀತ ಗ್ರಹ ಅಂದರೆ ಸೂರ್ಯ, stellar remnant ಅಥವಾ brown dwarf ಗಳ ಹೊರತಾಗಿರುವ ಒಂದು ನಕ್ಷತ್ರವನ್ನು ಸುತ್ತುವ ಗ್ರಹ.
ಬಾಲಭಾಸ್ಕರ್
ಬಾಲಭಾಸ್ಕರ್ ಚಂದ್ರನ್ (ಜುಲೈ ೧೦, ೧೯೭೮ ರಿಂದ ಅಕ್ಟೋಬರ್ ೨ ೨೦೧೮) ಒಬ್ಬ ಭಾರತೀಯ ವಯೋಲಿನ್ ವಾದಕ, ಸಂಗೀತ ಸಂಯೋಜಕ ಮತ್ತು ಧ್ವನಿ ಮುದ್ರಣ ನಿರ್ಮಾಪಕ. ದಕ್ಷಿಣ ಭಾರತದಲ್ಲಿ ಸಮ್ಮಿಳನ ಸಂಗೀತ (ಫ಼್ಯೂಶನ್ ಮ್ಯೂಸಿಕ್) ವನ್ನು ಉತ್ತೇಜಿಸುವಲ್ಲಿ ಅವರು ಗುರುತಿಸಿಕೊಂಡಿದ್ದರು.
ಬಾಲ್ಯ ಮತ್ತು ವೈಯಕ್ತಿಕ ಜೀವನ
ಇವರು ಹುಟ್ಟಿದ್ದು ೧೯೭೮ ರ ಜುಲೈ ೧೦ ರಂದು ಸಿ. ಕೆ. ಉನ್ನಿ ಮತ್ತು ಶಾಂತಕುಮಾರಿ ದಂಪತಿಗಳಿಗೆ. ಮೂಲತಃ ಇವರು ಕೇರಳದ ತಿರುವನಂತಪುರಂನವರು. ಸಂಗೀತದ ಕುಟುಂಬದಿಂದಲೇ ಬಂದವರಾದ ಕಾರಣ, ಮೂರು ವರ್ಷ ವಯಸ್ಸಿನವರಿದ್ದಾಗಲೇ, ಕರ್ನಾಟಿಕ್ ಸಂಗೀತದಲ್ಲಿ ಪರಿಣಿತರಾದ ಅವರ ಚಿಕ್ಕಪ್ಪ ಬಿ. ಸಸಿಕುಮಾರ್ ರಿಂದ ವಾದ್ಯ ಸಂಗೀತದ ಜಗತ್ತಿಗೆ ಪರಿಚಯಿಸಲ್ಪಟ್ಟರು. ಬಾಲಭಾಸ್ಕರ್ ಡಿಸೆಂಬರ್ ೧೬, ೨೦೦೦ ರಂದು ತಮ್ಮ ಗೆಳತಿ ಲಕ್ಷ್ಮಿಯವರನ್ನು ವಿವಾಹವಾದರು. ಅವರ ಏಕೈಕ ಪುತ್ರಿ ತೇಜಸ್ವಿನಿ ಬಾಲ, ಹುಟ್ಟಿದ್ದು ೨೦೧೬ರ ಮೇ ೧೪ ರಂದು.
ವೃತ್ತಿ ಜೀವನ
ಬಾಲಭಾಸ್ಕರ್ ೧೨ನೇ ವಯಸ್ಸಿನಲ್ಲಿ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದ್ದರು. ಮಲಯಾಳಂ ಚಲನಚಿತ್ರ ಮಾಂಗಲ್ಯ ಪಲ್ಲಕ್ಕು (೧೯೯೮) ಗೆ ತಮ್ಮ ೧೭ನೇ ವಯಸ್ಸಿನಲ್ಲಿ ಸಂಗೀತ ನೀಡಿದ್ದರಿಂದ ಮಲಯಾಳಂ ಚಿತ್ರರಂಗದಲ್ಲಿಯೇ ಅತ್ಯಂತ ಕಿರಿಯ ಸಂಗೀತ ನಿರ್ದೇಶಕರೆನಿಸಿಕೊಂಡರು. ಅವರ ಎರಡು ಆಲ್ಬಂಗಳಾದ ನಿನಕೈ (೨೦೧೪) ಮತ್ತು ಆದ್ಯಮಯಿ (೧೯೯೯) ಸಂಯೋಜನೆಗಳು, ಪ್ರಣಯಗೀತೆಗಳಲ್ಲಿ ಇನ್ನೂ ಪ್ರಾಮುಖ್ಯತೆ ಪಡೆದಿವೆ. ಅವರು ಕರ್ನಾಟಿಕ್ ಸಂಗೀತದಲ್ಲಿ ಪಾರಂಗತರಾಗಿದ್ದರು. ಪ್ರೇಕ್ಷಕರನ್ನು ತಮ್ಮ ಸಂಗೀತದಲ್ಲಿ ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯ ಅವರಲ್ಲಿದ್ದುದರಿಂದ ಪ್ರಮುಖ ಪ್ರದರ್ಶನಗಳು ಮತ್ತು ಶಾಸ್ತ್ರೀಯ ಸಂಗೀತಗೋಷ್ಠಿಗಳಲ್ಲಿ ಜನ ಮೆಚ್ಚಿನವರಲ್ಲಿ ಒಬ್ಬರಾಗಿದ್ದರು.
ಹಲವಾರು ಕರ್ನಾಟಿಕ್ ಸಂಗೀತ ಕಚೇರಿಗಳಲ್ಲಿ ತಮ್ಮ ಚಿಕ್ಕಪ್ಪ ಮತ್ತು ಗುರುವಾಗಿದ್ದ ಬಿ. ಸಸಿಕುಮಾರ್ ಜೊತೆ ಜೋಡಿಯಾಗಿ ಪಿಟೀಲು ವಾದನದಲ್ಲಿ ಮೆಚ್ಚುಗೆ ಗಳಿಸಿದ್ದರು. ಬಾಲಭಾಸ್ಕರ್ ಅವರು ಉಸ್ತಾದ್ ಜಾಕಿರ್ ಹುಸೇನ್, ಶಿವಮಣಿ, ಲೂಯಿಸ್ ಬ್ಯಾಂಕ್ಸ್, ವಿಕ್ಕು ವಿನಾಯಕ್ರಂ, ಹರಿಹರನ್, ಮಟ್ಟನ್ನೂರ್ ಶಂಕರನ್ ಕುಟ್ಟಿ, ರಂಜಿತ್ ಬಾರೋಟ್, ಫ಼ಜಲ್ ಖುರೇಷಿ ಮುಂತಾದವರೊಂದಿಗೆ ಭಾರತ ಮತ್ತು ವಿದೇಶಗಳಲ್ಲಿ ಸಂಗೀತ ಪ್ರದರ್ಶನ ನೀಡಿದ್ದಾರೆ.
ಇತ್ತೀಚಿನ ಕೃತಿಗಳು
ಬಾಲಭಾಸ್ಕರ್ ಅವರ ಮೊದಲ 'ವಾದ್ಯಗಳ ಸಮ್ಮಿಳನ' (ಇನ್ಸ್ಟ್ರುಮೆಂಟಲ್ ಫ಼್ಯೂಶನ್) ಲೆಟ್ ಇಟ್ ಬಿ ೨೦೧೧ ರಲ್ಲಿ ಬಿಡುಗಡೆಯಾಗಿತ್ತು. ಪ್ರಸಿದ್ಧ ಸಂಗೀತಗಾರರಾದ ಶಿವಮಣಿ, ಲೂಯಿಸ್ ಬ್ಯಾಂಕ್ಸ್, ಫ಼ಜಲ್ ಖುರೇಷಿ, ಗಿನೋ ಬ್ಯಾಂಕ್ಸ್, ಮತ್ತು ಷೆಲ್ಡಿನ್ ಡಿ'ಸಿಲ್ವಾ ಇವರೆಲ್ಲಾ ಈ ಆಲ್ಬಂನಲ್ಲಿ ಕಾಣಿಸಿಕೊಂಡಿದ್ದರು. ಬಾಲಭಾಸ್ಕರ್ ಅವರ ಭಾರತೀಯ ವಯೋಲಿನ್ ವಾದನದ ಜೊತೆಗೆ ರಾಕ್, ಜಾಝ್, ಹಿಪ್-ಹಾಪ್ ಮತ್ತು ಟೆಕೋ ಸಂಗೀತದ ಮಿಶ್ರಣ ಆ ಅಲ್ಬಂನಲ್ಲಿ ತುಂಬಿದೆ. ಸಂಸ್ಕೃತಿಯನ್ನು ಸಂವಹನ ಭಾಷೆಯಾಗಿ ಉತ್ತೇಜಿಸುವಲ್ಲಿ, ಸಂಸ್ಕೃತ ಸಾಹಿತ್ಯವನ್ನು ಇದು ಒಳಗೊಂಡಿದೆ. ಬಿಗಿನ್ ವಿತ್ ಸೂರ್ಯ ಮತ್ತು ಬಿ ಯೋಂಡ್ ಎಂಬ ಎರಡೂ ಹಾಡುಗಳನ್ನು ದೃಶ್ಯೀಕರಿಸಲಾಗಿದೆ. ಎಂಸಿ ಆಡಿಯೋಸ್ ಆಂಡ್ ವೀಡಿಯೋಸ್ ಬ್ಯಾನರ್ ಅಡಿಯಲ್ಲಿ ಈ ಆಲ್ಬಂ ನ್ನು ತಯಾರಿಸಲಾಗಿದೆ.
ಅಂತರಾಷ್ಟ್ರೀಯ ಲೇಪವನ್ನು ಹೊಂದಿದ ಕರ್ನಾಟಿಕ್ ಕೀರ್ತನೆ ಗಳನ್ನು ತಮ್ಮದೇ ಶೈಲಿಯಲ್ಲಿ ಹೊರತಂದರು ಬಾಲಭಾಸ್ಕರ್. ಈ ಯೋಜನೆಯನ್ನು ಭಜತಿ ಎಂದು ಕರೆಯಲಾಗಿತ್ತು ಮತ್ತು ಆಡಿಯೋ ಟ್ರಾಕ್ಸ್ ಇದರ ಮಾರಾಟ ಹಕ್ಕನ್ನು ಹೊಂದಿದೆ.
ಮರಣ
ತಿರುವನಂತಪುರಂನ ಪಲ್ಲಿಪುರಂನಲ್ಲಿ ಸೆಪ್ಟೆಂಬರ್ ೨೫, ೨೦೧೮ ರಂದು ಜರುಗಿದ ಕಾರು ಅಪಘಾತದಲ್ಲಿ ಹಲವಾರು ರೀತಿಯಲ್ಲಿ ಗಾಯಗೊಂಡರು. ಬಳಿಕ ತಿರುವನಂತಪುರಂನಲ್ಲಿನ ಅನಂತಪುರಿ ಆಸ್ಪತ್ರೆಗೆ ಸೇರಿಸಿದಾಗ್ಯೂ ಹಲವು ಶಸ್ತ್ರಚಿಕಿತ್ಸೆಗಳು ನಡೆದರೂ, ಅಕ್ಟೋಬರ್ ೨, ೨೦೧೮ರಂದು ಚಿಕಿತ್ಸೆ ಪಡೆಯುತ್ತಿದ್ದಾಗ ಹೃದಯಾಘಾತದಿಂದ ಮರಣ ಹೊಂದಿದರು. ಇದೇ ಅಪಘಾತದಲ್ಲಿ ಅವರ ಮಗಳು ತೇಜಸ್ವಿನಿ ಬಾಲ ಆಸ್ಪತ್ರೆಗೆ ದಾಖಲಾದಾಗ ಮರಣ ಹೊಂದಿದ್ದರು.
ಸಂಗೀತ ಕೃತಿಗಳ ಪಟ್ಟಿ
ಸಂಗೀತ ಕಚೇರಿಗಳು ಮತ್ತು ವೇದಿಕೆ ಪ್ರದರ್ಶನಗಳಲ್ಲದೆ, ಬಾಲಭಾಸ್ಕರ್ ಮಲಯಾಳಂ, ಹಿಂದಿ, ತಮಿಳು, ತೆಲುಗು ಮತ್ತು ಸಂಸ್ಕೃತ ಭಾಷೆಗಳಲ್ಲಿ, ಜಾಹೀರಾತು, ಚಲನಚಿತ್ರಗಳು, ಟೆಲಿ-ಸೀರಿಯಲ್ ಶೀರ್ಷಿಕೆಗಳು ಮತ್ತು ಆಲ್ಬಂಗಳಿಗೆ ಸಂಗೀತ ನೀಡಿದ್ದರು.
ಪ್ರಶಸ್ತಿ
ಸಂಗೀತ ವಾದ್ಯ (ವಯೋಲಿನ್) ಗಾಗಿ, ಕೇಂದ್ರ ಸಾಹಿತ್ಯ ಅಕಾಡೆಮಿ ನೀಡಿದ, ೨೦೦೮ ರ ಬಿಸ್ಮಿಲ್ಲಾ ಖಾನ್ ಯುವ ಸಂಗೀತ ಪುರಸ್ಕಾರ ಬಾಲಭಾಸ್ಕರ್ ಪಡೆದಿದ್ದರು.
ಉಲ್ಲೇಖಗಳು
ವರ್ಗ:ಸಂಗೀತ
ಗಡ್ಡ
thumb|ಹಿಂದೂ ಸಾಧುವಿನ ಗಡ್ಡ
ಗಡ್ಡ ಎಂದರೆ ಮಾನವರು ಮತ್ತು ಕೆಲವು ಮಾನವರಲ್ಲದ ಪ್ರಾಣಿಗಳ ಗದ್ದ ಮತ್ತು ಕೆನ್ನೆಗಳ ಮೇಲೆ ಬೆಳೆಯುವ ಕೂದಲಿನ ಸಂಗ್ರಹ. ಮಾನವರಲ್ಲಿ, ಸಾಮಾನ್ಯವಾಗಿ ಕೇವಲ ಹರಯಕ್ಕೆ ಬಂದಿರುವ ಅಥವಾ ವಯಸ್ಕ ಗಂಡಸರು ಗಡ್ಡ ಬೆಳೆಸುವಲ್ಲಿ ಸಮರ್ಥರಾಗಿರುತ್ತಾರೆ. ವಿಕಾಸಾತ್ಮಕ ದೃಷ್ಟಿಕೋನದಿಂದ ಗಡ್ಡವು ಗಂಡುಜನಕ ಕೂದಲಿನ ವಿಶಾಲ ವರ್ಗದ ಭಾಗವಾಗಿದೆ. ಗೊರಿಲಾಗಳ ಮೇಲಿನ ಕೂದಲಿನಂತೆ ಮಾನವರು ತಮ್ಮ ಮುಖ ಮತ್ತು ಸಂಪೂರ್ಣ ಶರೀರದ ಮೇಲೆ ಕೂದಲನ್ನು ಹೊಂದಿದ್ದ ಕಾಲದಿಂದ ಇದು ನೆಪಮಾತ್ರವಾಗಿ ಉಳಿದುಕೊಂಡಿರುವ ಲಕ್ಷಣವಾಗಿದೆ. ಕೂದಲಿನ ವಿಕಾಸಾತ್ಮಕ ನಷ್ಟವು ಸ್ಥಳೀಯ ಅಮೇರಿಕನ್ನರು ಮತ್ತು ಪೂರ್ವ ಏಷ್ಯಾ ಹಾಗೂ ಆಗ್ನೇಯ ಏಷ್ಯಾದ ಜನರಂತಹ ಕೆಲವು ಜನರಲ್ಲಿ ಎದ್ದುಕಾಣುತ್ತದೆ. ಇವರು ಮುಖದ ಮೇಲೆ ಕಡಿಮೆ ಕೂದಲನ್ನು ಹೊಂದಿದ್ದರೆ, ಯೂರೋಪ್, ಮೆಡಿಟರೇನಿಯನ್, ಮತ್ತು ದಕ್ಷಿಣ ಏಷ್ಯಾ ವಂಶಾವಳಿಯ ಜನರು ಮತ್ತು ಐನು ಜನಾಂಗದವರು ಮುಖದ ಮೇಲೆ ಹೆಚ್ಚು ಕೂದಲು ಹೊಂದಿರುತ್ತಾರೆ.
ಗಂಡಸರ ಗಡ್ಡಗಳ ಕಡೆಗೆ ಸಮಾಜದ ಮನೋಭಾವಗಳು ಪ್ರಚಲಿತವಿರುವ ಸಾಂಸ್ಕೃತಿಕ ಧಾರ್ಮಿಕ ಸಂಪ್ರದಾಯಗಳು ಮತ್ತು ಪ್ರಸಕ್ತ ಯುಗದ ಫ಼್ಯಾಷನ್ ಪ್ರವೃತ್ತಿಗಳಂತಹ ಅಂಶಗಳನ್ನು ಅವಲಂಬಸಿ ವ್ಯಾಪಕವಾಗಿ ಬದಲಾಗಿವೆ. ಕೆಲವು ಧರ್ಮಗಳು (ಉದಾಹರಣೆಗೆ ಸಿಖ್ ಧರ್ಮ) ಬೆಳೆಸಿಕೊಳ್ಳಲು ಸಾಧ್ಯವಾದ ಎಲ್ಲ ಗಂಡಸರಿಗೆ ಪೂರ್ಣ ಗಡ್ಡವು ಅತ್ಯಗತ್ಯವೆಂದು ಪರಿಗಣಿಸಿವೆ, ಮತ್ತು ತಮ್ಮ ಅಧಿಕೃತ ಮತತತ್ವದ ಭಾಗವಾಗಿ ಅದನ್ನು ಆದೇಶಿಸುತ್ತವೆ. ಇತರ ಸಂಸ್ಕೃತಿಗಳು, ಅದನ್ನು ಅಧಿಕೃತವಾಗಿ ಆದೇಶಿಸದಿದ್ದರೂ ಕೂಡ, ಗಡ್ಡವು ಗಂಡಸಿನ ಪುರುಷತ್ವಕ್ಕೆ ಕೇಂದ್ರೀಯವಾಗಿ ಕಾಣುತ್ತವೆ, ಮತ್ತು ಬುದ್ಧಿವಂತಿಕೆ, ಶಕ್ತಿ, ಲೈಂಗಿಕ ಕೌಶಲ ಮತ್ತು ಉನ್ನತ ಸಾಮಾಜಿಕ ಸ್ಥಾನಮಾನದಂತಹ ಸದ್ಗುಣಗಳ ಉದಾಹರಣೆಗಳಾಗಿ ಕಾಣುತ್ತವೆ. ಆದರೆ, ಮುಖದ ಮೇಲಿನ ಕೂದಲು ಅಸಾಮಾನ್ಯವಾಗಿರುವ (ಅಥವಾ ಪ್ರಸಕ್ತವಾಗಿ ಫ಼್ಯಾಷನ್‍ನಲ್ಲಿಲ್ಲದಿರುವುದು) ಸಂಸ್ಕೃತಿಗಳಲ್ಲಿ, ಗಡ್ಡಗಳನ್ನು ಕಡಿಮೆ ನೈರ್ಮಲ್ಯ ಅಥವಾ ಅನಾಗರಿಕ, ಅಥವಾ ಅಪಾಯಕಾರಿ ವರ್ತನೆಯೊಂದಿಗೂ ಸಂಬಂಧಿಸಲಾಗುತ್ತದೆ.
ಗಡ್ಡವು ಪ್ರೌಢಾವಸ್ಥೆಯ ಅವಧಿಯಲ್ಲಿ ಬೆಳೆಯುತ್ತದೆ. ಗಡ್ಡದ ಬೆಳವಣಿಗೆಯು ಪ್ರದೇಶದಲ್ಲಿ ಡೈಹೈಡ್ರೊಟೆಸ್ಟಾಸ್ಟೆರೋನ್‍ನಿಂದ ಕೂದಲು ಕೋಶಕಗಳ ಉತ್ತೇಜನಕ್ಕೆ ಸಂಬಂಧ ಹೊಂದಿದೆ. ಇದು ಪ್ರೌಢಾವಸ್ಥೆಯ ನಂತರ ಗಡ್ಡದ ಬೆಳವಣಿಗೆ ಮೇಲೆ ಪ್ರಭಾವ ಬೀರುವುದನ್ನು ಮುಂದುವರಿಸುತ್ತದೆ. ವಿವಿಧ ಹಾರ್ಮೋನುಗಳು ಭಿನ್ನ ಪ್ರದೇಶಗಳ ಕೂದಲು ಕೋಶಕಗಳನ್ನು ಉತ್ತೇಜಿಸುತ್ತದೆ. ಉದಾಹರಣೆಗೆ, ಡಿಎಚ್‍ಟಿಯು ಮುಖದ ಮೇಲಿನ ಕೂದಲಿನ ಅಲ್ಪಾವಧಿಯ ಬೆಳವಣಿಗೆಯನ್ನು ಕೂಡ ಉತ್ತೇಜಿಸಬಹುದು. ದೇಹದ ತುದಿಯ ಮತ್ತು ಮುಖದ ಮೇಲಿನ ಕೂದಲಿನ ಬೆಳವಣಿಗೆಯೊಂದಿಗೆ ಡಿಎಚ್‍ಟಿಯ ಸಂಬಂಧದ ಹೊರತಾಗಿಯೂ, ಪ್ರಾಯಶಃ ಗಂಡು ಲೈಂಗಿಕ ಹಾರ್ಮೋನಾದ ಟೆಸ್ಟಾಸ್ಟೆರೋನ್ ಮುಖದ ಮೇಲಿನ ಕೂದಲ ಬೆಳವಣಿಗೆಯಲ್ಲಿ ಪ್ರಧಾನ ಹಾರ್ಮೋನಾಗಿದೆ, ಮತ್ತು ಡಿಎಚ್‍ಟಿಯು ನಿಬಿಡತೆಯ ಬದಲಾಗಿ ಗಡ್ಡದ ಬೆಳವಣಿಗೆಯ ವೇಗದೊಂದಿಗೆ ಹೆಚ್ಚು ನಿಕಟವಾಗಿ ಸಂಬಂಧಿಸಿದೆ; ಮೇಲಾಗಿ, ಈ ಹಾರ್ಮೋನುಗಳಲ್ಲಿ ಯಾವುದೂ ಒಂಟಿಯಾಗಿ ಕಾರ್ಯನಿರ್ವಹಿಸುವುದಿಲ್ಲ, ಬದಲಾಗಿ ಮುಖದ ಮೇಲಿನ ಗಂಡುಜನಕ ಗ್ರಾಹಿಗಳ ಪ್ರಮಾಣವನ್ನು ಅವಲಂಬಿಸಿರುತ್ತದೆ.
ವರ್ಗ:ಮುಖದ ಮೇಲಿನ ಕೂದಲು
ಮಾನವೀಯತೆ
ಮಾನವೀಯತೆಯು ಮಾನವ ಸ್ಥಿತಿಯಿಂದ ಉದ್ಭವಿಸಿದ ಪರಹಿತ ಚಿಂತನೆಯ ಮೂಲಭೂತ ನೀತಿತತ್ತ್ವಗಳಿಗೆ ಸಂಬಂಧಿಸಿದ ಒಂದು ಸದ್ಗುಣವಾಗಿದೆ.
ಮಾನವೀಯತೆಯು ಬರಿಯ ನ್ಯಾಯದಿಂದ ಭಿನ್ನವಾಗಿದೆ, ಹೇಗೆಂದರೆ ಮಾನವೀಯತೆಯಲ್ಲಿ ವ್ಯಕ್ತಿಗಳ ಸಂಬಂಧದಲ್ಲಿ ಸ್ವಲ್ಪ ಪ್ರಮಾಣದ ಪರಹಿತ ಚಿಂತನೆಯು ಒಳಗೊಂಡಿರುತ್ತದೆ, ಮತ್ತು ನ್ಯಾಯದಲ್ಲಿ ಕಂಡುಬರುವ ಯುಕ್ತತೆಗಿಂತ ಹೆಚ್ಚಿರುತ್ತದೆ. ಅಂದರೆ, ಮಾನವೀಯತೆ, ಮತ್ತು ಪ್ರೀತಿ, ಪರಹಿತ ಚಿಂತನೆ, ಹಾಗೂ ಸಾಮಾಜಿಕ ಬುದ್ಧಿವಂತಿಕೆಯ ಕ್ರಿಯೆಗಳು ಸಾಮಾನ್ಯವಾಗಿ ವೈಯಕ್ತಿಕ ಶಕ್ತಿಗಳಾಗಿದ್ದರೆ ನ್ಯಾಯಸಮ್ಮತೆ/ಯುಕ್ತತೆಯನ್ನು ಸಾಮಾನ್ಯವಾಗಿ ಎಲ್ಲರಿಗೂ ವಿಸ್ತರಿಸಲಾಗುತ್ತದೆ. ಪೀಟರ್ಸನ್ ಮತ್ತು ಸೆಲಿಗ್ಮನ್ ತಮ್ಮ ಕ್ಯಾರೆಕ್ಟರ್ ಸ್ಟ್ರೆಂತ್ಸ್ ಅಂಡ್ ವರ್ಚ್ಯೂಸ್: ಅ ಹ್ಯಾಂಡ್‍ಬುಕ್ ಅಂಡ್ ಕ್ಲಾಸಿಫ಼ಿಕೇಶನ್ನಲ್ಲಿ (೨೦೦೪) ಮಾನವೀಯತೆಯನ್ನು ಎಲ್ಲ ಸಂಸ್ಕೃತಿಗಳಾದ್ಯಂತ ಸ್ತಿರವಾಗಿರುವ ಆರು ಸದ್ಗುಣಗಳಲ್ಲಿ ಒಂದು ಎಂದು ವರ್ಗೀಕರಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಸದ್ಗುಣಗಳು
ಆಸ್ಟ್ರೋ-ಏಷ್ಯಾಟಿಕ್ ಭಾಷೆಗಳು
ಆಸ್ಟ್ರೋ-ಏಷ್ಯಾಟಿಕ್ ಭಾಷೆಗಳು ಪ್ರಮುಖವಾಗಿ ಆಗ್ನೇಯ ಏಷ್ಯಾದಲ್ಲಿ ಮತ್ತು ಭಾರತ ಹಾಗು ಬಾಂಗ್ಲಾದೇಶಗಳ ಕೆಲವೆಡೆಗಳಲ್ಲಿ ಉಪಯೋಗದಲ್ಲಿರುವ ಒಂದು ಪ್ರಮುಖ ಭಾಷಾ ಕುಟುಂಬ. ಏಷ್ಯಾದ ದಕ್ಷಿಣ ಭಾಗಗಳಲ್ಲಿ ಇದು ಹರಡಿರುವುದರಿಂದ ಲ್ಯಾಟಿನ್ ಭಾಷೆಯ "ಆಸ್ಟ್ರೋ" (ಅಂದರೆ "ದಕ್ಷಿಣ") ಪದದಿಂದ ಈ ಕುಟುಂಬ ಹೆಸರು ಪಡೆದಿದೆ. ಈ ಭಾಷೆಗಳಲ್ಲಿ ಕೇವಲ ವಿಯೆಟ್ನಮೀಸ್, ಖ್ಮೇರ್ ಮತ್ತು ಮೊನ್ಗಳ ತಿಳಿದ ಪ್ರಾಚೀನ ಇತಿಹಾಸವಿದೆ. ಅಲ್ಲದೆ ಕೇವಲ ವಿಯೆಟ್ನಮೀಸ್ ಮತ್ತು ಖ್ಮೇರ್ ಭಾಷೆಗಳು ಅಧಿಕೃತ ಭಾಷೆ ಸ್ಥಾನವನ್ನು (ವಿಯೆಟ್ನಾಮ್ ಮತ್ತು ಕಾಂಬೋಡಿಯಗಳಲ್ಲಿ) ಹೊಂದಿವೆ. ಉಳಿದ ಭಾಷೆಗಳೆಲ್ಲ ಅಲ್ಪಸಂಖ್ಯಾತ ಗುಂಪುಗಳ ಭಾಷೆಗಳಾಗಿವೆ. ವರ್ಗ:ಭಾಷಾ ಕುಟುಂಬಗಳು *
ನಿರುಪಮ ರಾಜೇಂದ್ರ
ನಿರುಪಮ ಮತ್ತು ರಾಜೇಂದ್ರ ಭಾರತೀಯ ಸಾಂಸ್ಕೃತಿಕ ನರ್ತಕರು. ಇವರು ಭರತನಾಟ್ಯ ಹಾಗು ಕಥಕ್ ನೃತ್ಯ ರೂಪಗಳ ರಾಯಭಾರಿಗಳು. ಇವರು ೧೯೯೪ರಲ್ಲಿ ಅಭಿನವ ಡ್ಯಾನ್ಸ್ ಕಂಪನಿಯನ್ನು ಸ್ಥಾಪಿಸಿ ನಿರ್ದೇಶಿಸುತ್ತಿದ್ದಾರೆ.
ನೃತ್ಯ ಸಂಚಿಕೆಗಳು
ಅಭಿನವ ಡ್ಯಾಂಸ್ ಕಂಪನಿಯ ಮೂಲಕ ಹಲವಾರು ನೃತ್ಯ-ಸಂಚಿಕೆಗಳನ್ನು ನಿರ್ಮಿಸಿದ್ದಾರೆ. ಇದರಲ್ಲಿ ಕಥಕಶೈಲಿಯಲ್ಲಿ ರಾಸಲೀಲ, ವರ್ಷ, ಯುಗಲ್, ಮೀರಾ ಮಾಧುರಿ ಹಾಗು ಭರತನಾಟ್ಯದಲ್ಲಿ ಲಾಸ್ಯರಂಜನಿ, ಕಾಳಿಂಗರತ್ನ, ಕಾಲ್ ಆಫ್ ದ ಫ್ಲೂಟ್ ಇತ್ಯಾದಿ. ಇವರ ಎಲ್ಲ ಸಂಚಿಕೆಗಳಿಗೆ ಶತಾವಧಾನಿ, ಡಾ. ಆರ್ ಗಣೇಶ್, ಪ್ರವೀನ್ ಡಿ ರಾವ್, ಪ್ರವೀಣ್ ಗೋಡ್ಖಿಂಡಿ, ಅನೂರು ಅನಂತಕೃಷ್ಣ ಶರ್ಮ, ತಿರುಮಲೆ ಶ್ರೀನಿವಾಸ್ ಹಾಗು ವಿನೋದ್ ಕುಮರ್ ಇವರ ಸಹಕಾರವಿದೆ.
ಅನಂತ ಹೆಗಡೆ ದಂತಳಿಗೆ
ಪೀಠಿಕೆ
ಕೆಟ್ಟದೃಷ್ಟಿ
thumb|ಕೆಟ್ಟದೃಷ್ಟಿಯನ್ನು ಹೋಗಲಾಡಿಸಲು ಬಳಸಲಾದ ನಜ಼ರುಗಳು, ತಾಯಿತಗಳು
ಅನಂತ ಹೆಗಡೆ ದಂತಳಿಗೆ
thumb|ಅನಂತ ಹೆಗಡೆ ದಂತಳಿಗೆ
ಕೆಟ್ಟದೃಷ್ಟಿ
ಕೆಟ್ಟದೃಷ್ಟಿ ಎಂದರೆ ಕೇಡು ಬಗೆಯುವ ನೋಟವು ಬೀರುತ್ತದೆ ಎಂದು ನಂಬಲಾದ ಶಾಪ ಅಥವಾ ಕಥೆ, ಸಾಮಾನ್ಯವಾಗಿ ಒಬ್ಬ ವ್ಯಕ್ತಿಗೆ ಅರಿವಿಲ್ಲದಿದ್ದಾಗ ಕೊಡಲ್ಪಟ್ಟದ್ದು. ಕೆಟ್ಟದೃಷ್ಟಿಯನ್ನು ಪಡೆಯುವುದು ದುರಾದೃಷ್ಟ ಅಥವಾ ಗಾಯವನ್ನು ಉಂಟುಮಾಡುತ್ತದೆ ಎಂದು ಅನೇಕ ಸಂಸ್ಕೃತಿಗಳು ನಂಬುತ್ತವೆ. ಕೆಟ್ಟದೃಷ್ಟಿಯ ವಿರುದ್ಧ ರಕ್ಷಿಸಲು ತಾಯಿತಗಳನ್ನು ಸೃಷ್ಟಿಸಲಾಗುತ್ತದೆ. ಈ ಪದದಿಂದ ವ್ಯಕ್ತವಾದ ಕಲ್ಪನೆಯು ಅನೇಕ ಭಿನ್ನ ಸಂಸ್ಕೃತಿಗಳು ಇದರ ವಿರುದ್ಧ ರಕ್ಷಣಾತ್ಮಕ ಕ್ರಮಗಳನ್ನು ಕೈಗೊಳ್ಳುವಂತೆ ಮಾಡುತ್ತದೆ. ಈ ಪರಿಕಲ್ಪನೆ ಮತ್ತು ಅದರ ಮಹತ್ವವು ಭಿನ್ನ ಸಂಸ್ಕೃತಿಗಳಲ್ಲಿ ವ್ಯಾಪಕವಾಗಿ ಬದಲಾಗುತ್ತವೆ, ಮುಖ್ಯವಾಗಿ ಪಶ್ಚಿಮ ಏಷ್ಯಾದಲ್ಲಿ. ಈ ಕಲ್ಪನೆಯು ಯಹೂದಿ ರಬ್ಬಿ ಸಾಹಿತ್ಯದಲ್ಲಿ ಅನೇಕ ಬಾರಿ ಕಾಣಿಸುತ್ತದೆ. ಇದು ಅನೇಕ ಮೆಡಿಟರೇನಿಯನ್ ಮತ್ತು ಏಷ್ಯನ್ ಬುಡಕಟ್ಟುಗಳು ಮತ್ತು ಸಂಸ್ಕೃತಿಗಳಲ್ಲಿ ವ್ಯಾಪಕವಾಗಿ ವಿಸ್ತರಿಸಿದ್ದ ನಂಬಿಕೆಯಾಗಿತ್ತು. ಕೆಟ್ಟದೃಷ್ಟಿಯನ್ನು ಹೋಗಲಾಡಿಸಲು ಬಳಸಲಾಗುವ ನಜ಼ರ್ ಎಂದು ಕರೆಯಲ್ಪಡುವ ಕಣ್ಣಿನಂಥ ಸಂಕೇತಗಳಿರುವ ತಾಯಿತಗಳು ಮತ್ತು ಅಲಂಕಾರಗಳು ಪಶ್ಚಿಮ ಏಷ್ಯಾ, ಪಾಕಿಸ್ತಾನ, ಭಾರತಗಳಲ್ಲಿ ಸಾಮಾನ್ಯವಾಗಿ ಕಾಣುತ್ತವೆ, ಮತ್ತು ಪರ್ಯಟಕರಲ್ಲಿ ಸ್ಮಾರಕ ವಸ್ತುಗಳಾಗಿ ಜನಪ್ರಿಯ ಆಯ್ಕೆಗಳಾಗಿವೆ.
ಮಲೇಷ್ಯಾ ಏರ್ಲೈನ್ಸ್ ವಿಮಾನ 370 ಅನಧಿಕೃತ ಕಣ್ಮರೆ
ಕ್ಯುಜಡ್‌ 8501 ವಿಮಾನ ಕಣ್ಮರೆ
ಇಂಡೊ­­ನೇಷ್ಯಾ ದಿಂದ 162 ಜನರನ್ನು ಕರೆದೊಯ್ಯು­ತ್ತಿದ್ದ ಮಲೇಷ್ಯಾದ ಮತ್ತೊಂದು ವಿಮಾನ ದಿ.28-12-2014 ಭಾನುವಾರ  ಬೆಳಿಗ್ಗೆ ನಿಗೂಢ­ವಾಗಿ ಕಣ್ಮರೆಯಾಗಿದೆ. ಇಂಡೊನೇಷ್ಯಾ­ದ ಸುರಬಯಾ ವಿಮಾನ ನಿಲ್ದಾಣದಿಂದ ಸ್ಥಳೀಯ ಕಾಲ­ಮಾನ ಬೆಳಗಿನ ಜಾವ 5.20ಕ್ಕೆ ಹೊರಟ ಏರ್‌ಏಷ್ಯಾ ಖಾಸಗಿ ವಿಮಾನ ಯಾನ ಸಂಸ್ಥೆಗೆ ಸೇರಿದ ವಿಮಾನ (ಕ್ಯುಜಡ್‌ 8501) ಬೆಳಿಗ್ಗೆ 8.30ಕ್ಕೆ ಸಿಂಗ­ಪುರದ ಚಾಂಗಿ ನಿಲ್ದಾಣ ತಲುಪಬೇಕಿತ್ತು.
ಕೆಟ್ಟದೃಷ್ಟಿ
ಉತ್ತರ ಪ್ರದೇಶ, ರಾಜಸ್ಥಾನ, ಹರಿಯಾಣಾ, ಉತ್ತರಾಖಂಡ್ ಮತ್ತು ಹಿಮಾಚಲ್ ಪ್ರದೇಶದಂತಹ ಉತ್ತರ ಭಾರತದ ರಾಜ್ಯಗಳಲ್ಲಿ, ಕೆಟ್ಟದೃಷ್ಟಿಯನ್ನು "ದೃಷ್ಟಿ" ಅಥವಾ ಹೆಚ್ಚು ಸಾಮಾನ್ಯವಾಗಿ ಬುರಿ ನ‍ಜ಼ರ್ ಎಂದು ಕರೆಯಲಾಗುತ್ತದೆ. ಕೆಟ್ಟದೃಷ್ಟಿಯನ್ನು ನಿವಾರಿಸಲು ತಾಯಿತ ಕಂಕಣ, ಹಚ್ಚೆ ಅಥವಾ ಇತರ ವಸ್ತುವನ್ನು (ನಜ಼ರ್ ಬಟ್ಟು), ಅಥವಾ ಘೋಷಣಾ ವಾಕ್ಯವನ್ನು (ಚಶ್ಮೆ ಬದ್ದೂರ್) ಬಳಸಬಹುದು. ಕೆಟ್ಟದೃಷ್ಟಿಯನ್ನು ನಿವಾರಿಸಲು ಕೆಲವು ಟ್ರಕ್ ಚಾಲಕರು "ಬುರಿ ನಜ಼ರ್ ವಾಲೆ ತೇರಾ ಮೂಹ್ ಕಾಲಾ" ("ಕೆಟ್ಟದೃಷ್ಟಿಯವನೇ, ನಿನ್ನ ಮುಖ ಕಪ್ಪಾಗಲಿ") ಎಂಬ ಘೋಷಣಾವಾಕ್ಯವನ್ನು ಬರೆಯುತ್ತಾರೆ. ಸಾಮಾನ್ಯವಾಗಿ ಭಾರತದಲ್ಲಿ ಐತಿಹಾಸಿಕ ಪುರಾಣಗಳಷ್ಟು ಹಿಂದೆ ಹೋದರೆ, ಕೂಸುಗಳು ಮತ್ತು ನವಜಾತ ಶಿಶುಗಳ ಕಣ್ಣಿಗೆ ಕಾಡಿಗೆಯನ್ನು ಹಚ್ಚಲಾಗುತ್ತದೆ. ಇದು ಕಪ್ಪು ಬಣ್ಣದ್ದಾಗಿರುತ್ತದೆ, ಏಕೆಂದರೆ ಕಪ್ಪು ಬಣ್ಣವು ಕೆಟ್ಟದೃಷ್ಟಿಯನ್ನು ಅಥವಾ ಕೆಟ್ಟ ಶಕ್ತಿಗಳನ್ನು ನಿವಾರಿಸುತ್ತದೆ ಎಂದು ಭಾರತದಲ್ಲಿ ನಂಬಲಾಗುತ್ತದೆ. ದೃಷ್ಟಿಯನ್ನು ತೆಗೆಯಲು ಜನರು ತಮ್ಮ ಸಂಸ್ಕೃತಿ/ಪ್ರದೇಶವನ್ನು ಅವಲಂಬಿಸಿ ಹಲವಾರು ವಿಧಾನಗಳನ್ನು ಅನುಸರಿಸುತ್ತಾರೆ. ದೃಷ್ಟಿ ತೆಗೆಯಲು ಬಳಸಲಾದ ವಸ್ತುಗಳಲ್ಲಿ ಕಲ್ಲುಪ್ಪು ಅಥವಾ ಕೆಂಪು ಮೆಣಸಿನಕಾಯಿಗಳು ಅಥವಾ ಎಣ್ಣೆಯಾಗಿಸಿದ ಬಟ್ಟೆ. ಈ ವಸ್ತುಗಳಲ್ಲಿ ಯಾವುದನ್ನಾದರೂ ಒಂದನ್ನು ತೆಗೆದುಕೊಂಡು, ಆ ವಸ್ತುವನ್ನು ಹಿಡಿದು ಬಾಧಿತವಾದ ವ್ಯಕ್ತಿಯ ಸುತ್ತ ತಮ್ಮ ಕೈಯನ್ನು ತಿರುಗಿಸಿ ಜನರು ದೃಷ್ಟಿ ತೆಗೆಯುತ್ತಾರೆ ಮತ್ತು ನಂತರ ಆ ವಸ್ತುವನ್ನು ಸುಟ್ಟುಬಿಡುತ್ತಾರೆ.
ಅನಂತ ಹೆಗಡೆ ದಂತಳಿಗೆ
ಪೀಠಿಕೆ* ಯಕ್ಷಗಾನ ಲೋಕದಲ್ಲಿ ಭಾಗವತರಿಗೆ ಅಗ್ರಸ್ಥಾನ. ಆದ್ದರಿಂದಲೇ ಅವರಿಗೆ ಪ್ರಥಮ ವೇಷಧಾರಿ ಎಂದು ಗೌರವ ನೀಡುತ್ತಾರೆ.ಒಂದರ್ಥದಲ್ಲಿ ಭಾಗವತ ಎಂದರೆ ಯಕ್ಷಗಾನ ಪ್ರದರ್ಶನದ ನಿರ್ದೇಶಕ ಎನ್ನಲೂಬಹುದು.ಭಾಗವತರಿಗೆ ಕಲಾವಿದರ ಮತ್ತು ಪ್ರೇಕ್ಷಕರ ಭಾವನೆಗಳನ್ನು ಅರ್ಥಮಾಡಿಕೊಳ್ಳುವ ಕೌಶಲವೂ ಇರಬೇಕಾಗಿರುವುದರಿಂದ ಕೆಲವರು ಮಾತ್ರ ಭಾಗವತಿಕೆಯ ವಿಭಾಗವನ್ನು ಆಯ್ಕೆ ಮಾಡಿಕೊಳ್ಳುತ್ತಾರೆ. ಅಂತಹವರಲ್ಲಿ ನಮ್ಮ ಭಾಗದ ಹೆಮ್ಮೆಯ ಯುವ ಭಾಗವತ ಅನಂತ ಹೆಗಡೆ ದಂತಳಿಗೆ ಪ್ರಮುಖರು...
ಮಲೇಷ್ಯಾ ಏರ್ಲೈನ್ಸ್ ವಿಮಾನ 370 ಅನಧಿಕೃತ ಕಣ್ಮರೆ
ಕ್ಯುಜಡ್‌ 8501 ವಿಮಾನ ಕಣ್ಮರೆ
ವಿಮಾನ ಇಂಡೊನೇಷ್ಯಾದಿಂದ ಹೊರಟ 42 ನಿಮಿಷಗಳಲ್ಲಿ ವಿಮಾನ ಸಂಚಾರ ನಿಯಂ­ತ್ರಣ ಕೇಂದ್ರದ (ಏರ್‌ ಟ್ರಾಫಿಕ್‌ ಕಂಟ್ರೋಲ್‌–ಎಟಿಸಿ) ಸಂಪರ್ಕ ಕಳೆದು­ಕೊಂಡಿತು. ವಿಮಾನ ಎಲ್ಲಿದೆ ಎಂಬ ಬಗ್ಗೆ ಸುಳಿವು ಇದುವ­ರೆಗೂ ಸಿಕ್ಕಿಲ್ಲ. ಇದೇ ವರ್ಷಾರಂಭದಲ್ಲಿ ಮಲೇ­ಷ್ಯಾದ ಎಂಎಚ್‌ 370 ವಿಮಾ­ನ ಹಠಾ­ತ್ತಾಗಿ ಕಣ್ಮರೆಯಾಗಿತ್ತು. ಇದು ಕಣ್ಮರೆ­ಯಾಗಿದ್ದು ಹೇಗೆ ಎಂಬುದು ಇವತ್ತಿಗೂ ನಿಗೂಢವಾಗಿಯೇ ಉಳಿದಿದೆ.
ಕೆಟ್ಟದೃಷ್ಟಿ
ಉಲ್ಲೇಖಗಳು
ವರ್ಗ:ಜಾನಪದ
ಅನಂತ ಹೆಗಡೆ ದಂತಳಿಗೆ
* ಬಾಲ್ಯ*
ಮಲೇಷ್ಯಾ ಏರ್ಲೈನ್ಸ್ ವಿಮಾನ 370 ಅನಧಿಕೃತ ಕಣ್ಮರೆ
ಕ್ಯುಜಡ್‌ 8501 ವಿಮಾನ ಕಣ್ಮರೆ
ಈ ದುರ್ದೈವಿ ವಿಮಾನದಲ್ಲಿ ಏಳು ಸಿಬ್ಬಂದಿ ಹಾಗೂ 155 ಪ್ರಯಾಣಿಕರು ಸೇರಿ­ದಂತೆ ಒಟ್ಟು 162 ಜನ    ಇದ್ದರು. ಇವರಲ್ಲಿ 11 ಮಕ್ಕಳು ಹಾಗೂ ಒಂದು ಹಸು­ಗೂಸು ಇತ್ತು ಎಂದು ಅಧಿಕಾ­ರಿಗಳು ತಿಳಿಸಿ­ದ್ದಾರೆ. ಈ ವಿಮಾನದಲ್ಲಿ ಭಾರತದವ­ರು ಯಾರೂ ಇರಲಿಲ್ಲ ಎನ್ನಲಾಗಿದೆ. ವಿಮಾನದ ಪ್ರಯಾಣಿಕರು ಹಾಗೂ ಸಿಬ್ಬಂದಿ ಪೈಕಿ ಬಹುತೇಕ ಜನರು ಇಂಡೊನೇಷ್ಯಾದವರು.
ಅನಂತ ಹೆಗಡೆ ದಂತಳಿಗೆ
ಅನಂತ ಹೆಗಡೆಯವರ ಹುಟ್ಟೂರು ಉತ್ತರಕನ್ನಡ ಜಿಲ್ಲೆಯ ಯಲ್ಲಾಪುರ ತಾಲೂಕಿನ ಮಾಗೋಡು ಪ್ರಾಂತ್ಯದ ದಂತಳಿಗೆ.30/06/1976ರಲ್ಲಿ ಜನನ.ತಂದೆ ವೆಂಕಟರಮಣ ಹೆಗಡೆ,ತಾಯಿ ಕಾವೇರಿ ವೆಂಕಟರಮಣ ಹೆಗಡೆ.
* ಯಕ್ಷಗಾನ ಹಿನ್ನೆಲೆ*